
DIBAJI 


Himidi za milele zinamstahiki Mwenyezi 
Mungu Mtukufu, aliyetujaalia baraka ya imani na 
kutufungulia njia nyingi za kukutana Naye kupitia 
matendo mbalimbali ya ibada! 

Amani na Baraka za milele zimfikie Mtume 
Muhammad, kiigizo bora cha kuigwa na wan- 
adamu, nuru ya uwepo wetu, kiongozi wetu, na 
mwombezi wetu siku ya kiyama! 

Wanadamu wana mahitaji mengi. Baadhi 
yake ni mahitaji ya lazima kulinda uhai na maisha 
ya binadamu. Kwa mfano maji, hewa na chaku- 
la ni muhimu sana kwa mwili. Hali kadhalika 
kuna mahitaji ya kiroho ambayo ni muhimu pia, 
na mahitaji yake yanaweza kuwa muhimu zaidi 
kuliko yale ya mwili; kwa maana mwisho wa mwili 
ni kuingia ardhini na kuoza, wakati roho hudumu 
milele. 


Mwenyezi Mungu Mtukufu anaelezea riziki ya 
kimaanawi kwa mwanadamu katika Qur’an kama 
ifuatavyo: 


“Na katika mbingu ziko riziki zenu na mliyoa- 

hidiwa.” (vU-dhaariyat 51: 22) 

Kisha aliwajaalia waja wake matendo mbalim- 
bali ya ibada kama njia ya kuweza kufika kwake. 
Ndio maana, japokuwa Mwenyezi Mungu Mtu- 
kufu ameamrisha matendo mbalimbali ya ibada, 
binadamu ndio wenye kuyahitajia zaidi, kwa 
sababu matendo haya ni ya muhimu kwa ustawi 
wa kimaanawi na wa kiroho wa mwanadamu. 
Ustawi huo hauwezi kupatikana katika chanzo 
kingine chochote. Katika dunia ya leo wasiou- 
tambua ukweli huu hawana la kufanya zaidi ya 
kuzishuhudia roho zao zikifadhaika sana; ilihali 
wale wanaobahatika kuzistawisha kikamilifu roho 
zao huishi maisha mengine kabisa ya amani na 
na utulivu. Waumini huyabadilisha matatizo na 
huzuni za ulimwengu huu kuwa raha na furaha, na 
hivyo kuendelea kuishi kwenye njia iliyonyooka. 
Maisha yao hufyonzwa na upendo wa Mwenyezi 
Mungu na upendo na burudiko hili la kimaanawi 
na kiroho huwalinda wasitumbukie katika hatari 
za dunia hii. 





Kwamaneno mengine, matendo fulani ya 
ibada yameletwa ili kukidhi mahitaji ya kiroho 
ya mwanadamu na kumlinda asigeuke kuwa mja 
mtovu wa shukrani za neema na Baraka zisizo- 
kwisha za Mwenyezi Mungu Mtukufu. Matendo 
hayo ya ibada ni mfano wa maelekezo yanayon- 
dikwa na daktari kuwapa wagonjwa wake. Mara 





Hijjah Mabrur Na Umrah «TaswasBsri 


nyingi watu hawatekelezi kikamilifu ibada zao kwa 
sababu ya uvivu au kwa kutojua siri za jambo hilo. 
Ndio maana Mwenyezi Mungu Mtukufu ametaka 
kuwabnda waja wake wasinyimwe manufaa na 
faida za matendo mbabmbali ya ibada na hivyo 
akayafanya baadhi yake kuwa wajibu na faradhi 
kwa waumini. 

Hakika ibada ya swala inaongoza ibada hizi 
muhimu. Hii ni kwa sababu ndiyo iliyokuwa 
ibada ya kwanza kufaradhiswa. Kwa kweb, swala 
zinazotekelezwa kikamilifu zinaweza kuondosha 
vifuniko vibvyoufunika moyo wa mwanadamu 
na kupata muungano wa ajabu na Mola wake 
kama ishara maneno yasemayo “swala ni miiraj 
ya muumini.” Muungano huu hujidhihirisha kwa 
muumini baada ya yeye kuitii amri ya Mwenyezi 
Mungu Mtukufu isemayo “Sujudu na ujongee!”' 
(Alaq 96: 19). 

Baada ya ibada ya swala, inafuatia funga kama 
ibada ya faradhi inayozistawisha roho zetu. Funga 
ni ibada kubwa inayokuza maadili ya mtu kwa 
kuimarisha subira, utashi, na kupambana na mata- 
manio ya nafsi. Huwakumbusha watu thamani 
ya neema mbabmbali za Mwenyezi Mungu na 

1. Kwa tafsiri ya aya mbalimbali za Qur’an kwa lugha ya 

Kiswahili limetumia: Tarjuma ya Qur’ani Tukufu Kwa 

Kiswahili ya Sheikh Ali Muhsin Al-Barwani 

hutufanya tutafakari juu ya mateso mtu mwenye 
njaa na maskini. Funga huwafanya matajiri kuwa 
sawa na masikini kwa kuwafanya wapate shida na 
tabu inayowapata maskini, na kwa kufanya hivyo 
matajiri huwa na hisia ya huruma na kuwasaidia 
wengine. 

“Zaka na Sadaka” ni mojawapo ya ibada za 
faradhi zinazoleta upendo na huruma, na hivyo 
kuondosha uaduia na chuki kati ya matajiri na 
masikini katika mfumo wa jamii ya Kiislamu. 

Katika ibada hii kuna faida mbalimbali zisi- 
zoonekana kwa macho, kama vile kuzuia uweze- 
kano wa mtu kuzinyenyekea mali zake na kuzuia 
kuibuka kwa chuki dhidi ya matajiri. Kwa namna 
hiyo, mizania na uwiano wa kijamii hupata kulind- 
wa. 


Mbali na ibada hizo, kuna ibada nyingine 
ambayo hufanyika kwa kuhusisha mwili na mali. 
Ibada hii muhimu inaitwa Hajj au hijja kubwa. 
Ibada hii huikamilisha imani kwa kutengeneza 
mfano wa mazingira ya siku ya hukumu hapa hapa 
duniani. Pia ni njia muhimu ya kumfanya mtu 
aelewe maana ya “kufa kabla kifo hakijakujia.” 





Vipengele vya ndani vya ibada hii ya Hijjah 
ni muhimu zaidi kuliko kipengele chake cha nje. 
Hijjah ambayo imeelezewa na Mjumbe wa Mwe- 
nyezi Mungu (s.a.w) kama Hajj Mabrur, yaani 

hijja yenye kukubaliwa, ni ibada iliyojaa jamala za 
kimaanawi kuanzia mwanzo mpaka mwisho. Kwa 
mtazamo huu, hijjah ina maana ya maombi, toba, 
na pia kurehemewa, Baraka na neema za Mwe- 
nyezi Mungu. Hijja ni kuyabadilisha maisha haya 
kwa matendo mema na hutumika kutoa ahadi kwa 
Mwenyezi Mungu ya kudumisha mazuri yanay- 
opatikana wakati wa hijja pindi unaporudi nyum- 
bani kutoka kwenye maeneo haya matakatifu. 

Alipokuwa akielezea matukio ya matendo 
mema yanayofanywa wakati wa hijja ndogo au 
kubwa, Mjumbe wa Mwenyezi Mungu (s.a.w) 
alieleza faida za ibada hii kama ifuatavyo: 

“Unganisha Hijja na Umra, kwa maana zina- 
futa dhambi kama ambavyo viriba hufuta kutu 
kwenye chuma.” (Nasai, Manasik, 6; Ibn Majah, 
Manasik, 3) 

Umrah, au hijjah ndogo, ambayo imeshauriwa 
katika hadith hii kuchanganywa na hijja kama 
njia ya utakaso, nayo pia ni ibada muhimu katika 
Uislamu. 


Tofauti na Hijjah ambayo hutakiwa kutekelez- 
wa mara moja tu na katika masiku kadhaa ya 
mwaka, Umrah inaweza kufanyika kipindi cho- 
chote ndani ya mwaka na mara nyingi kwa jinsi 
mtu awezavyo. Vilevile umra huitwa “hijja ndogo” 
kwa sababu ya thawabu na fadhila nyingine zin- 








Hijjah Mabrur Na Umrah 


azopatikana ndani yake. Ni vyema pia mtu akajua 
ubora na faida zake. 

Kitu cha kukumbukwa zaidi katika ibada zote 
hizi ni lile sharti la kwamba zinatakiwa kutekelez- 
wa kwa ikhlas na kwa moyo safi. Kama tunahitaji 
utiifu wetu ukubalike mbele za Mwenyezi Mungu 
Mtukufu, juhudi zetu zote zinapaswa kuelekezwa 
kwenye kuzitelekeza ibada zetu kwa moyo wa 
upendo na ndani ya mipaka ya tabia njema. Hapo 
ndipo matendo yetu yatakapopata sifa ya kuwa 
matendo mema na kuwa chakula cha furaha katika 
ulimwengu wa milele baada ya kufa. 

Katika kazi hii ndogo, nimejaribu kuelezea 
upande wa kiroho wa Hijja na Umrah na adabu 
muhimu kwa ajili ya kuzitekeleza ndani ya mipaka 
ya uchamungu. Katika muktadha huu, nimerejea 
na kuchagua katika maandishi yangu yaliyokwisha 
chapishwa katika vitabu na makala; hivyo nime- 
andaa kijitabu hiki kwa ajili ya wale wanaotafuta 
taarifa kwa mukhtasari na zilizopangiliwa vizuri 
kuhusu upande wa kiroho wa ibada ya hijja katika 
Uislamu. 


o 


Ninamuomba Mwenyezi Mungu Mtukufu 
atujaalie uwezo wa kutekeleza ibada zote kwa 
ikhlas na uchamungu! Ajalie ibada zetu za swala 
kuwa maswahiba zetu wa milele, zaka na sadaka 
ziwe chakula chetu, funga na hija ziwe marafi- 

ki zetu kwenye njia ielekeayo Akhera! zidumu, 
sadaka na zaka kuwa riziki, funga na hijjah kuwa 
rafiki zetu katika njia ya kuelekea akhera! Mola 
wetu tujaalie tuwe wenye kufanikiwa kutekeleza 
wajihu wetu katika njia iliyo hora! 

Amiin! 

Othman Nuuri Tobash 
Agosti 2006 
Uskiidar, Istanbul 


o 

Kama moja kati ya nguzo tano za uislamu, Hij- 
jah ni ibada inayohusisha mwili na mali. Utekelez- 
aji wa ibada hii bora hutegemea hali ya juu ya 
moyo na ukamilifu wa imani nahali ya kiroho. 

Hijjah ni ibada tukufu iliyoanza tangu enzi za 
Adam (a.s), ambaye ni kiunzi cha kwanza katika 
nyororo ya mitume, na kuendelea mpaka kwa 
Mtume wa mwisho Mtume Muhammad (s.a.w). 
Hijja ni njia na zana ya kuelewa maana halisi ya 
“kufa kabla kifo hakijakufikia.” 

Familia ya wanadamu kuanzia kwa Adamu na 
Hawa walilifanya eneo ilipo Ka’bah katika mji wa 
Makkah kuwa sehemu yao ya kwanza ya kufanyia 
ibada ili kuishi katika hali ya amani na furaha ya 
kidini. Kutokana na hali ya mabadiliko ya watu 
na jamii wana wa Adamu walitawanyika duniani 
kote. Karne zilipita; vizazi na vizazi vikapita, na 
watu wakapotoka kutoka katika njia iliyonyooka. 
Kwa masikitiko, eneo hili tukufu la ibada Idipotea. 
Kwa amri ya Mwenyezi Mungu mtukufu, Nabii 
Ibrahim (a.s) akaijenga upya na kupata baraka za 
maombi yake. Hili limeelezewa ndani ya Qur’an 
Tukufu kama ifuatavyo: 




Hijjah Mabrur Na Umrah 


“Na Ibrahim alipo sema: Ewe Mola wan 
gu Mlezi! Ujaalie mji huu uwe wa amani, na 
uniepushe mimi na wanangu na kuabudu 
masanamu. Ewe Mola wangu Mlezi! Hakika hayo 
yamewapoteza watu wengi. Basi aliye nifuata 
mimi huyo ni wangu, na aliye niasi, hakika 
Wewe ni Mwenye kusamehe Mwenye kurehemu. 
Mola wetu Mlezi! Hakika mimi nimewaweka 
baadhi ya dhuriya zangu katika bonde lisilo 
kuwa na mimea, kwenye Nyumba yako Takatifu, 
ewe Mola wetu Mlezi, ili washike Sala. Basi zijaa- 
lie nyoyo za watu zielekee kwao, na waruzuku 
matunda, ili wapate kushukuru.” (ibrahim 14; 35-37) 


Hijja ilikuwa ikifanyika katika zama za kabla 
ya Uislamu; lakini waabudu masanamu waliib- 
adili sifa yake na kuwa ni sherehe iliyojaa utovu 
wa maadili na kufanywa kwa ajili ya wale wenye 
mamlaka. Watu wa makahila ya Kiarahu waliku- 
wa wakiizunguka Ka’hah wakiwa uchi isipokuwa 
Maquraish waliokuwa na hadhi ya juu. Maquray- 
shi walikuwa na ukarimu wa kuhakikisha wenzao 
wanasitiri sehemu zao za siri. Kwa maneno men- 
gine Maquraish waliwapa nguo ili wapate kuvaa, 
vinginevyo wangeizunguka Ka’hah wakiwa uchi. 
Wakichinja mnyama walikuwa wakipaka damu 
yake kwenye milango na kuta za Ka’hah na kucho- 
ma nyama yake. 





Hatimaye, alipokuja Mtume Muhammad 

Mustafa (s.a.w) na kuibuka kwa zama za furaha, 
maisha ya dini yalifikia kilele chake mahali pale 
pale yalipoanzia. Uislamu ulivunja kabisa tamadu- 
ni na imani potofli zote hizo za aibu; kwa maana ya 
ibada katika uislamu ni kumkumbuka Mwenyezi 
Mungu na kumuomba msamaha. 

Mjumbe wa Mwenyezi Mungu (s.a.w) alii- 
shi na kuwawezesha watu kuishi katika zama za 
furaha zilizoizunguka Madina na Makkah. Ndio 
maana miji hii ikawa miji mitakatifu, mahali 
ambapo mapigo ya moyo wa Uislamu na Waisl- 
amu utaendelea kupiga mpaka mwisho wa dunia. 

Maeneo haya matakatifu ya hijja yamemwa- 
giliwa kwa machozi ya waumini na kustawishwa 
kwa hali ya kiroho ya waumini tangu Adam (a.s). 
Wale wanaoitekeleza ibada ya Hijjah kwa moyo wa 
utambuzi huyashuhudia haya na alama nyingine 
za kimaanawi za mitume wengi. Huhamasishwa 
na kuvutiwa na kumbukumbu zao; kwa sababu, 
maeneo haya yenye msisimko na yenye utukufu 
yamejaa kumbukumbu za mitume. Daima, rehma, 
neema na baraka za Mwenyezi Mungu hukum- 
bukwa na watu wakiwa mahali hapa. 

Lengo jingine la Hijjah ni kuziheshimu ishara 
za Mola wetu zinazopatikana katika maeneo haya 
Matukufu na kuziamsha roho zetu kwa kuzitafak- 
ari kumbukumbu hizi tukufu. 

Wale wenye kuyatembelea maeneo haya kwa 
lengo la kufanya Hijjah au Umrah huingia na 
kupata heshima ya baraka za dua ifuatayo ya Nabii 
Ibrahimu (a.s); 


“Ewe Mola mlezi wetu! Tujaalie tuwe ni 
wenye kusilimu kwako, na pia miongoni mwa 
vizazi vyetu wawe umma uliosilimu kwako. Na 
utuonyeshe njia za ibada yetu...” (Al-Baqara 2; 128) 


Haya na bara na ishara nyingine nyingi huz- 
ichochea nyoyo za waumini kwa shauku na hamu 
kutembelea maeneo haya matukufu. Misafara 
mingi ya wampendao Mwenyezi Mungu hupaza 
sauti huku wakisema maneno yafuatayo: 

“Nimekuwa kipofu wa mbali na karibu 

Ewe Ka’bah nzuri! Natamani kuja kwako” 

Au kwa mistari ya 

“Ewe upepo mwanana! Kama utapita sehemu 
hizo mbili takatifu 

Eikisha salamu zangu kwa Mtume wa watu na 
majinni.” 





Na hivyo, hutuma salamu zao na kila la kheri 
kwenye sehemu hizi na kwa bwana wa walim- 
wengu kwa kusema “Ee upepo wa asubuhi! Kama 
utafanikiwa kupita Makkah na Madina, fikisha 
salamu zangu kwa Muhammad (s.a.w) Mjumbe wa 
watu na majini.” 

Shauku na upendo huu umeota mizizi ndani 
ya nyoyo za waumini kiasi kwamha imekuwa des- 
turi kuwatuma wale wote wanaokwenda Hijjah 
dua na salamu. Mshairi mmoja anaakisi salamu za 
upendo zinazopenyezwa katika masikio ya mahu- 
jaji kama ifuatavyo: 


Katika njia mpitayo 
Pelekeni salamu zetu. 

Kwa waumini wanaosema kuwa 
Mwenyezi Mungu ni rafiki yetu 
Wapelekeeni salamu zetu. 

Nendeni mkatekeleze hijjah yenu 
Mfikiefuraha isiyo na mwisho 
Kwa Muhammad Mustafa 
Pelekeni salamu zetu. 

Makkah na Madina 
Ni hazina za kipekee 
Kwa mpendwa adhimu 
Pelekeni salamu zetu. 

Endeleeni kusema labbaik 
Yakimbilie maji ya zamzam 
Kwa kizazi cha Hashim 
Pelekeni salamu zetu. 

Vaeni ihram 

Bila kuguswa na haramu 
Kwa maswahaba waliobarikiwa 
Pelekeni salamu zetu. 

Mtuombee kwa Mola wetu 
Mtuombee dua 
Kwa Ka’bah yetu tukufu 
Pelekeni salamu zetu. 

Wale wote wanaoingia katika bustani ya upendo 
Hawataanguka kwenye mtego wa kughafilika 
Kwa mlima mzuri wa Nuru 
Pelekeni salamu zetu. 

Ingieni ndani ya moyo wa Hatim 
Msujudieni Mwingi wa Rehma 
Kwenye kisimamo cha Ibrahim 
Pelekeni salamu zetu. 

Kwenye adhama ya Mola wetu 
Kwenye mbawa zote zilizotandazwa 
Kwenye Mina, kwenye Arafa 
Pelekeni salamu zetu. 





Kwenye bustani ya Baqi 
Kwenye busani yetu safi ya mawaridi. 
Kwenye furaha yetu 
Pelekeni salamu zetu. 

Katika historia, wale wanaompenda Mwenyezi 
Mungu ambao hawakuweza kuzipoza shauku za 
nyoyo zao waliyakata masafa kimiujiza na kuya- 
kimbilia maeneo haya matukufu kwenda kufan- 
ya ibada zao. Baadhi yao waliweza hata kwenda 
pamoja na masikini wanaompenda Mwenyezi 
Mungu ambao hawakuwa na nyenzo za kusafiria. 
Kisa kifuatacho kuhusu Aziz Mahmud Hudayi ni 
kisa maarufu sana kuhusu jambo hili: 

Alipokuwa jaji wa Bursa kesi ya ajabu ililetwa 
kwake. Mwanamke mmoja alikuwa akilalamika 
kuhusu mumewe akisema: 

“Mheshimiwa hakimu! Kila mwaka mume 
wangu anapanga kwenda kuhiji, lakini kutokana 
na umasikini tulionao hakuwahi kupata bahati 
ya kutimiza malengo yake. Mwaka huu alisisitiza 
kuwa ataenda Hijjah. Alifikia hatua ya kusema 
kuwa: 

“Kama sikwenda Hijjah mwaka huu nitakupa 
talaka.” Kisha karibu na siku za kuchinja akaon- 
doka. Baada ya siku tano au sita hivi alirudi na 
kusema kuwa amekwenda Hijjah. Je hili linaweze- 
kana vipi? Mheshimiwa hakimu! Nataka muongo 
huyu anipe talaka yangu.” 

Jaji Mahmud alimuita mume wa mwanamke 
yule kujua usahihi wa madai yale. AJimuuliza 
kama yaliyosemwa na mkewe ni kweli au la. YuJe 
bwana akajibu: 

“Mheshimiwa hakimu! Ni kweli, tunachozun- 
gumza mie na mke wangu ni kweli. Tambua kuwa 
ni kweli nilienda Hijjah. Huko nilikutana na baa- 
dhi ya mahujaji kutoka Bursa na niliwapa zawadi 
wapeleke Bursa.” Akishangazwa na majibu haya 
Jaji Mahmud akauliza tena: 

‘Tnawezekana vipi hili kuwa kweli?” Yule 
bwana akaanza kusimulia: 

“Kama ilivyokuwa kwa miaka ya nyuma, nili- 
pokuwa sina uwezo wa kwenda Hijja, nilimwendea 
Eskici Mehmet Dede kwa huzuni kubwa. Alinitaka 
nishike mikono yake na kisha nifumbe macho. 
Nilipofumbua macho nilijikuta niko kwenye 
Ka’bah.” Kwa kuwa hakuwahi kushuhudia tukio 
kama hilo hapo kabla, Jaji Mahmud hakukubali- 
ana na maelezo hayo. Hapo yule bwana masikini, 
ambaye bado alikuwa ameathiriwa na hali ya kiro- 
ho ya maeneo hayo matakatifu, alitoa jibu Jenye 
kuchemsha akili: 


“Mheshimiwa hakimu! Kama ibilisi ambaye 
ni adui mkubwa wa Mwenyezi Mungu ana uwezo 
wa kusafiri duniani kote, kwanini rafiki wa Mwe- 
nyezi Mungu asiweze kwenda kwenye Ka’bab 
kwa muda mfupi?” 


o 


Jaji aliona kuwa jibu lile ni zito sana, akaahiri- 
sha kesi hadi mahujaji watakapokuwa wamerudi 
kutoka hijja. Pindi mahujaji wa Bursa waliporudi. 

alithibitisha kuwa ni kweli bwana huyu alikwenda 
kuhijj. Kwa hiyo alilazimika kuifuta kesi hiyo. 
Lakini, hakujisikia raha, kwa hiyo akakutana na 
mwalimu wake Uftada (q.s) kupitia kwa Eskici 
Dede Efendi na kuwa mmoja kati ya masultani wa 
nyoyo. 




Yatupasa tukumbuke kuwa shauku na upendo 
wa kuyapenda maeneo haya matukufu havipa- 
tikani kwa kuona tu muonekano wake wa nje 
au majangwa yake ya mchanga. Hupatikana kwa 
kuitembelea maqaam Ibrahim (a.s) na makazi ya 
mwanae Ismail (a.s). Hupatikana kwa kuiona ardhi 
aliyozaliwa Mtume Muhammad (s.a.w), alipokulia 
na alipoufikishaa ujumbe wa Uislamu. 

Lengo jingine la hijjah ni kuvuta hewa na 
kuiweka nyoyoni mwetu taswira ya ardhi aliyoi- 
shi Mjumbe huyu mtukufu wa Mwenyezi Mungu. 
Mshairi analielezea hili kwa uzuri kabisa: 

“Kila ninapogeuza macho yangu, miujiza isiyo- 
hesabika huunyakua moyo wangu na kusema: “hili 
ndilo eneo halisi.” 


Haya si maneno ya ushairi tu lakini yenye 
uhalisia wa ajabu. Mwenyezi Mungu Mtukufu 
anaeleza ndani ya Qur’an Tukufu: 

Ul-'UI 4^ 

“Ndani yake zipo ishara zilizo wazi.. (Al-i 
Imran 3: 97) 

Kwa hiyo katika ardhi hizi takatifu, wale 
watakaoondosha vizuizi vya mghafala ndani ya 
nyoyo zao na kutazama kupitia dirisha la roho zao 
wataziimarisha imani zao na upendo wa Mwenyezi 
Mungu utayazunguka maisha yao yote. Wana- 
pogeuza nyuso zao, hali ya furaha na shauku ya 
kimaanawi huwaenea. Macho yao huanza kububu- 
jikwa machozi na ndimi zao zikishughulika kum- 
sifu na kumhimidi Mwenyezi Mungu bha kuchoka 
na kuutangaza Umoja Wake. Hutumia muda wao 
mwingi katika hali ya utiifu na maadili ya hali ya 
juu. Na hii ni baraka kubwa kutoka katika siri ya 
aya ifuatayo: 


i_» ji.il laid ciiJ.5 


“Ndivyo hivyo, na anayetukuza ihada za 
Mwenyezi Mungu, hasi hayo ni katika unye- 
nyekevu wa nyonyo.” (Al-Hajj 22:32) 



Kwa hiyo hijja siyo ibada ya kimwili na ya 
dhahiri tu. Bali pia ina upande wa ndani ambao 
ni muhimu zaidi kuliko muonekano wa nje. Hijja 
ambayo iliitwa na Mjumbe wa Mwenyezi Mungu 

(s.a.w) kama Hajj mabruur, yaani hijja yenye 
kukubaliwa, ni ile inayoundwa na uzuri wa ndani 
kuanzia mwanzo mpaka mwisho. 

Kwa muktadha huu basi, Hijja ni maom- 
bi, toba, na kupata rehma, baraka na fadhila za 
Mwenyezi Mungu. Huyaboresha maisha haya kwa 
matendo mema. Pia tunapokuwa katika ibada hii 
hutoa ahadi kwa Mwenyezi Mungu Mtukufu kuwa 
tutakaporudi nyumbani tutahakikisha tutayalinda 
yale yote tuliyopata kipindi cha hijja. 

Uzuri ulioje wa dua Nabii Ibrahim (a.s) pindi 
alipoomba akisema: 

“Ewe Mola mlezi wetu! Tujaalie tuwe ni 
wenye kusilimu kwako, na pia miongoni mwa 
vizazi vyetu wawe umma uliosilimu kwako. Na 
utuonyeshe njia za ibada yetu na utusamehe. 
Bila shaka wewe ndiye mwenye kusamehe mwe- 
nye kurehemu.” (Al-Baqara 2:128) 

Nyoyo zenye mapenzi ambazo hupata bahati 
ya kuhiji huimarika kwa dua mbalimbali huku 
zikitafakari kuwa ziko ndani ya mipaka ya ardhi 
takatifu ambayo Mtukufu Mtume (s.a.w) aliishi. 
Huhisi msisimko anapowaza kuwa yumkini akawa 
anakanyaga sehemu iliyokanyagwa na Mtukufu 
Mtume (s.a.w). Wanapotembelea vilima vya Safa, 
hufrkiria, kwa mfano, kuhusu hotuba ya Mtu- 
kufu Mtume (s.a.w) alipowahutubia Maquraish 





Hijjah Mabrur Na Umrah 


waabudu masanamu. Hukumbuka kwamba katika 
mlimahuo ndipo Mtukufu Mtume (s.a.w) alipow- 
aambia Maqurayshi, akiwaonyesha mlima wa Abu 
Qubays: 

“Nikiwambieni kuwa kuna farasi upande wa 
pili wa mlima huu wanaotaka kuwavamia mtania- 
mini?” Watu wa Makkah wakajibu: 

“Ndio, hata kama hatukioni kilicho nyuma 
ya mlima, hatuna shaka yoyote kwa utakachot- 
wambia kwa maana wewe ni Muhammad al-Amin 
(Muhammad muaminifu).” Baada ya kusikia jibu 
hilo, Mtukufu Mtume (s.a.w) akasema: 

“Kama mnavyoniamini, basi aminini kuwa 
kuna Mwenyezi Mungu aliyeumba huu ulimwen- 
gu, na ambaye ni Mungu mmoja na Mwenye 
Nguvu. Masanamu mnayoyaabudu si chochote 
bali ni vipande vya mawe na mbao tu. Viacheni 
na mumuamini Mungu mmoja. Tambueni kuwa 
Mwenyezi Mungu amenileta kama Mtume kwenu.” 
Makafiri, akiwemo ami wa Mtume (s.a.w), Abu 
Lahab wakamwambia: 



“Umetukusanya hapa kwa hili tu au kuna 
jingine?” Wakaondoka na kumuacha Mjumbe wa 
Mwenyezi Mungu (s.a.w). Japokuwa waliutambua 
na kuukubali uaminifu wake, waliukataa ujumbe 
wake kwa sababu ya ubinafsi. 

Pamoja na yote hayo, alikuwa Mjumbe wa 
Mwenyezi Mungu kwa walimwengu, hivyo haku- 
kata tamaa mbele ya mghafala kama huo wa 
kutomsikiliza. Aliendelea kufikisha ukweli wa 
Mwenyezi Mungu kwa nyoyo zenye kiu wakati 
wote na katika mazingira ya aina yoyote ile. 

Tunapozitafakari nyakati hizo na kujitaza- 
ma tukiwa katika hali hiyo ya kiroho, tunaweza 
kuhisi kana kwamba tunashuhudia tukio adhimu 
lililotokea katika nyumba ya Arqam. Mara tukio 
la Hijra (tukio la kuhama kutoka Makka kwen- 
da Madina) hupenya ndani mwetu, na kutaamali 
baraka zilizoambatana na tukio hilo. 

Yumkini tunaweza kuwa sehemu ya mawasilia- 
no ya kiroho na kimaanawi uliotokea baina ya 
Mjumbe wa Mwenyezi Mungu (s.a.w) na sahibu 
wake, Abu Bakr (r.a), katika pango la Thawr na 
manufaa yatokanayo na siri yake kwa kadiri ya 
kiwango tutakachoweza kulielewa kiundani tukio 
hili. Baada ya hapo nyoyo zetu zinaweza kupata 
utamu wa imani iliyotokana na furaha ya nyororo 
ya dhahabu iliyoanzia kwenye mazungumzo baina 
ya wawili hao. 

Baada ya kuonja ladha ya imani, tunaweza 
kuwafuata maswahaba wa Mtume (s.a.w ), walioi- 
shi kama nyota, na kutafakari jinsi gani waliishi 
Madina na kisha wakaikomboa Makkah chini ya 

uongozi wa Mjumbe wa Mwenyezi Mungu (s.a.w). 

Tukiitazama milima ya Makkah, huvuta tas- 
wira ya maelfu ya moto yaliwashwa na maswahaba 
kuwatisha na kuwatia khofu watu wa Makkah. 
Huvuta taswira ya sauti ya adhana ikitolewa na 
Bilal Habashi (r.a) siku hiyo juu ya paa la Ka’bah. 
Vilevile tunaweza kuvuta picha ya jinsi Mtume 
wetu (s.a.w) alivyoyavunja masanamu yaliyokuwa 
ndani ya Ka bah huku akisoma aya ifuatayo: 

. .Kweli imefika, na uwongo umetoweka...” 

(Al-Isra 17: 81) 


Tukumbuke kuwa, kama ambavyo Kaabah ili- 
wahi kujazwa masanamu, nyoyo zetu pia zinaweza 
kujazwa masanamu ya matamanio yetu. Tunaweza 
kuyavunja masanamu haya kwa nguvu za kiroho 
tunazozipata katika kila hatua ya hijja yetu na kuz- 
ibadilisha nyoyo zetu kwa mahala panapotazamwa 
na Mwenyezi Mungu Mtukufu. 

Hijja, ambayo ni mlango wa kupata ishara na 
utambuzi kama huu, ni tukio la utakaso, utulivu 
na ufufuo wa kimaanawi na kiroho. Hijja ni ibada 
adhimu ambayo humuongoza mtu kwenye kuika- 
milisha dini yake. 





Hijjah ina maana ya kuuvua mwili na nafsi 
na kuingia katika ulimwengu wa kiroho. Ni ibada 
ambayo mja huweza kuipata rangi, hali na mua- 

faka wake wa kiroho, na pia kupata utambulisho 
halisi. Katika hijjah mja hutakasika kwa maji ya 
nuru na utambuzi. Ni ibada iliyojaa ishara kayaya 
za hali ya kiroho. 


MLIMA ARAFAT 


Arafat ni mahali pa msamaha na kimbilio. 
Arafat inatukumbusha kuwa watu watafufuliwa 
kutoka kwenye makaburi yao ya Siku ya Mwisho 
na kukusanyika kwa umati kwenye sehemu ya 
hukumu ya mwisho. Siku hiyo, waja wa Mwenyezi 
Mungu watakuwa wakisubiri kwa matarajio msa- 
maha mbele ya Mwenyezi Mungu. 


Kwenye mlima huu, nyoyo na macho huvim- 
ba kwa machozi ya kuomba msamaha. Dua na 
maombi huelekezwa kwa Mwenyezi Mungu Mtu- 
kufu. Mja huanza upya maisha yake na kumuahidi 
Mwenyezi Mungu Mtukufu kuwa ataendelea kui- 
shi maisha yaliyobaki katika utii. 


Kwa hiyo mlima Arafat unawakilisha picha 
ya siku ya mwisho. Baadhi ya picha za Siku ya 
Kiyama hupatikana hapo. Hakika hutukumbusha 
hali ya kufufuka kutoka makaburini, kukusanyika 
sehemu ya hukumu, tukiwa tumekata tamaa, na 
kuomba kwa dhati huruma ya Mola wetu. Ni kip- 
indi cha kuacha vyeo vyote vya kidunia na kuingia 
mbele ya Mwenyezi Mungu ukiwa na vipande 
viwili tu vya nguo. 








Hijjah Mabrur Na Umrah 


Kwa upande mwingine, Arafat hutupeleka 
kwenye kumbukumbu za kale. Kama tujuavyo, 
kutokana na kula tunda walilokatazwa, Adam (a.s) 
na Hawa wabfukuzwa peponi na kupelekwa ardhi- 
ni, huku kila mmoja akishushwa sehemu ya mbali 
na mwenzake. Hivyo kila mmoja alimkumbuka 
mwenzake. 

Adam (a.s) aliomba msamaha kwa Mwenyezi 
Mungu Mtukufu kwa cheo cha Mtume Muham- 
mad (s.a.w) kwa kutambua utukufu na heshima 
yake mbele ya Mwenyezi Mungu. Maombi yake 
yalisikilizwa, na Mwenyezi Mungu Mtukufu aka- 
mtuma malaika amuonyeshe Adam (a.s.) njia ya 
kwenda Makkah. Na kutokana na dua na maombi 
ya Adam (a.s), mama yetu Hawa alichukuliwa na 
malaika mwingine hadi kwa Adam (a.s). Waliku- 
tana kwenye bonde la Arafat alasiri ya siku husika. 
Wakalia na kutubu dhambi zao. 


Sio tu kwamba Mwenyezi Mungu Mtukufu 
aliyakubali maombi yao, bali pia aliwajaalia na 
kuwaahidi kuwa atavisamehe na vizazi vyao kila 
mwaka pindi watakapokuja kuomba toba katika 
siku ile ile na muda ule ule. Hii ndio sababu inay- 
owafanya mahujaji kwenda Arafat kuomba msa- 
maha katika siku ijubkanayo kama siku ya Arafah 
kabla ya ‘Eid. 




Baada ya kukutana, Adam (a.s) na mama yetu 
Hawa wabchagua Makka kuwa makazi yao kwa 

amri ya Mwenyezi Mungu. Ndio maana Makkah 
inajulikana kama “Umm al-Qura” au mama wa 
ardhi zote; kwa sabahu ni mahali ambapo tofauti 
zote za kidunia, kama vile utaifa, rangi, utajir, 
umaskini na muonekano wa kimwili hupoteza 
maana yake, na waumini huwa umma mmoja 
chini ya undugu wa Uislamu. Makkah ni mahali 
ambapo, mwajiri ni mwajiriwa, tajiri na maskini, 
msomi na asiye msomi, wote wanakaa sehemu 
moja na kuvaa mavazi ya aina moja. Watu wote 
husimama katika safu moja. Makka ni mahali 
pasipokuwa na tofauti zozote za kitabaka, ni seh- 
emu ambayo mtu huvaa mavazi ya kaburini, ni 
mahaliambapo mtu hurejea kwa Mola wake, na ni 
mahali ambapo mtu hutetemeka kwa kuyafikiria 
matukio ya kutisha ya Siku ya Hukumu. 

Mji huu wenye baraka ni kiota cha usalama, 
amani na upendo; ni mji wa mitume wanazijaza 
nyoyo zetu kwa baraka na rehma. Leo hii, licha 
ya matatizo katika ulimwengu wa Kiislamu kilele 
cha amani, upendo, na umoja unaoletwa na hij- 
jah kwenye ardhi hizi tukufu ni kitu ambacho 
mataifa mengine yanakiota. Mataifa yanafanya kila 
juhudi kuwa na kiwango hiki cha umoja kupitia 
taasisi zao za kimataifa, lakini hawajaweza kupata 
mafanikio kamili. Kutokana na matamanio yao ya 
kidunia, migongano, uadui, mipasuko, dhulma, 
ukandamizaji na upepo wa ubaguzi unawagawa. 

MUZDALIFA NA KUCHINJA 

Muzdalifa, kituo kinachofuata baada ya 
mlima Arafa, ni sehemu iliyojaa ishara mbalimbali 
za rehma. Ni moja kati ya sehemu zinazoitwa na 
Qur’an kama Mash’ar al-Haram, yaani alama za 
eneo takatifu. Ni mahali pa kujifunza jinsi ya kusa- 
hau kila kitu, hata maisha ya akhera, na kuelekeza 
nyoyo zetu kwa Mwenyezi Mungu Mtukufu kwa 
upendo na utii. 

Baada ya kukamilisha ibada mbalimbali, 
sadaka ya kichinjwa cha kimaada, kinachowakili- 
sha sadaka ya kichinjwa cha kimaanawi cha Nabii 
Ibrahimu (a.s), ni upepo mwanana wa rehma na 
hekma inayowakumbusha mahujaji hisia za Mtu- 
kufu Mtume (s.a.w). Wale wanaovuta pumzi hii 
hukumbuka na kurudiarudia maneno ya Nabii 
Ibrahim (a.s): 

“Hakika mimi nimeuelekeza uso wangu 
sawa sawa kwa aliyeziumba mbingu na ardhi, 
wala mimi si miongoni mwa washirikina.” (Al- 
Anam 6: 79) 


“Sema: Hakika Sala yangu, na ibada zangu, 
na uhai wangu, na kufa kwangu, ni kwa ajili ya 
Mwenyezi Mungu, Mola Mlezi wa viumbe vyote, 
Hana mshirika wake. Na hayo ndiyo niliyoam- 
rishwa, na mimi ni wa kwanza wa Waislamu.” 


(Al-Anam 6: 162-63) 

- 

Na Ibrahim alipokuwa njian kutoka Babel 
kwenda Damascus, alisema: 

“Hakika mimi nahama, nakwenda kwa Mola 
wangu Mlezi; Yeye ataniongoa. Ewe Mola wangu 
Mlezi! Nitunukie aliye miongoni mwa watenda 
mema.” (al-Saffat 37:99-lOO) 

Hiki ni ishara ya safari ya kimaanawi na 
kiroho kutoka ulimwengu wa ndani kwenda kwa 
Rafiki wa Juu Kabisa. Aya ifuatayo inaeleza kuhusu 
Ismail na kisa cha kutolewa sadaka: 

“Basi tukamhashiria mwana aliye mpole.” 

(Al-Saffat 37: 101) 

“Basi alipo fika makamo ya kwenda na 
kurudi pamoja naye, alimwamhia: Ewe mwa- 
nangu! Hakika mimi nimeona usingizini kuwa 
ninakuchinja. Basi angalia wewe, waonaje? Akas- 
ema: Ewe haha yangu! Tenda unavyo amrishwa, 
utanikuta mimi, Inshallah, katika wanao suhiri.” 
(Al-Saffat 37:102) 

“Basi wote wawili walipojisalimisha, na aka- 
mlaza juu ya kipaji. Tuhmwita: Ewe Ihrahim! 
Umekwishaitimiliza ndoto. Hakika hivi ndivyo 
tunavyo walipa wanao tenda mema. Hakika haya 
ni majarihio yaliyo dhaahiri.” (al-Saffat 37:103-106) 

“Basi tukamtolea fidia kwa dhahihu mtu- 
kufu. Na tukamwachia (sifa njema) kwa watu 

walio kuja baadaye. Iwe salama kwa Ibrahim! 
Hivi ndivyo tunavyo walipa wanao fanya mema. 
Hakika yeye ni katika waja wetu walio amini.” 

(Al-Saffat 37: 107-111) 


xy 


Baada ya Ibrahim (a.s) kumuacha mama yetu 
Hajar na Ismail (a.s) huko Makkah, alienda kwa 
mama yetu Sarah. Mara kwa mara aliwatembelea 
Hajar na Ismail. Siku moja alipokuwa Makkah 
aliona ndoto. Ndani ya ndoto hiyo aliona kuwa 
anachinja mwanaye Ismail (a.s) kama ilivyoam- 
rishwa kwenye aya hapo kabla. Nabii Ibrahim 
(a.s) alikuwa na wasiwasi kuhusiana na ndoto 
hiyo kama inatoka kwa shetani au inatoka kwa 
Mwenyezi Mungu mtukufu. Ndoto ile iliendelea 
kwa muda wa siku tatu. Siku hizi zilikuwa siku za 
Tawriya, siku kabla ya sikukuu ya kuchinja, na siku 
ya mwanzo ya Eid. 

Kwa mujibu wa riwaya moja, Nabii Ibrahim 
(a.s) aliwahi kusema kabla kuwa: 


“Ikiwa Mwenyezi Mungu atanijalia mtoto, 
basi nitamtoa sadaka kwa Mola wangu.” Hii ndiyo 
sababu Mwenyezi Mungu alikuwa anampima. 





Nabii Ibraham (a.s) akamwambia mkewe 
Hajar amuogeshe Ismail na kisha ampake manu- 

kato. Nabii Ibrahim (a.s) akamwambia mkewe 
kuwa anampeleka mwanaye kwa rafiki. Akam- 
wambia mwanae abebe kamba na kisu na kuende- 
lea kusema: 

“Mwanangu mpendwa! Nitakutoa sadaka kwa 
ajili ya Mwenyezi Mungu.” Wakafunga safari kue- 
lekea Arafat. Mara Ibilisi akamjia Hajar katika 
umbile ya kibinadamu na kusema: 

“Je unajua mahali Ibrahim anapompeleka 
mwanao?” Akajibu: 

“Ndio, anampeleka kwa rafiki yake.” Ibilisi 
akamwambia: 


“Hapana, anakwenda kumchinja” Hajar aka- 

jibu: 

“Anampenda mwanae.” 


Ibilisi akaendelea: 


“Ibrahim anakwenda kumchinja mwanao kwa 
sababu Mwenyezi Mungu amemuamuru kufanya 
hivyo”. 

Hajar akamwambia Ibilisi: 

“Ikiwa Mwenyezi Mungu ndiye aliyemwam- 
bia afanye hivyo basi jambo zuri. Tunatii amri na 
maagizo Yake.” 


Ibilisi alipogundua kuwa hawezi kumlaghai 

Hajar, alikwenda kwa Ismail (a.s) na kumwambia: 

“Je unajua baba yako anapokupeleka?” Ismail 
(a.s) akajibu: 

“Kutekeleza amri ya Mola wake” Ibilisi akam- 
tisha kwa kumwambia: 

“Kama unavyojua, anakwenda kukuchinja.” 
Ismail akamfukuza ibilisi na kumpiga mawe huku 
akisema: 


“Toka! Ewe uliyelaaniwa. Tunataka kutekeleza 
maamrisho ya Mola wetu.” 

Ibilisi hakuweza kumlaghai Ismail. Akahamia 
kwa Nabii Ibraham (a.s) na kumwambia: 

“Ewe mzee! Unampeleka wapi mwanao? Ibili- 
si amekulaghai ndotoni. Hizo ndoto ulioteshwa na 
Ibilisi. Nabii Ibrahim (a.s) akamwambia: 

“Wewe ni Ibilisi. kaa mbali nami. ” Kisha 
Ibrahimu akachukua mawe ishirini na moja na 
kumpiga nayo ibilisi katika sehemu tatu tofauti. 
Na hapa ndipo lilipoanzia tukio la kumpiga mawe 
shetani. Unyenyekevu na utii wa Nabii Ibrahim 
(a.s) na familia yake umekuwa mfano kwa wafuasi 
wa Muhammad (s.a.w). 





Wakati Ibrahim (a.s) na Ismail (a.s) walipoku- 
wa njiani kutoka Arafat kuelekea Mina, malaika 
wa peponi walipata msisimko sana. Walishangaa 
na kuambizana: 

“Utukufu ni wa Mwenyezi Mungu! Nabii 
anakwenda kumchinja Nabii.” 

Nabii Ibrahim (a.s) alimwelezea mwanae 
Ismail (a.s) kuhusu jambo hilo: 

“Ewe mwanangu! Nimeagizwa nikuchinje.” 
Nabii Ismail (a.s) akauliza: 

“Ewe baba yangu! Ni Mwenyezi Mungu ndiye 
aliyekuagiza kufanya hivi?” Nabii Ibrahim akajibu: 

“Ndio” 

Hapo Nabii Ismail (a.s) akamwambia baba 
yake: 

“Ewe baba yangu! Eanya uliyoamrishwa; 
Mwenyezi Mungu akipenda utanikuta kuwa katika 
watu wenye kufanya subira.” Alimweleza baba yake 
kuwa alikuwa tayari kutoa uhai wake. Wakati huo 
Ismail alikuwa na umri kati ya miaka saba au kumi 
na tatu. 

Kwa mujibu wa riwaya kadhaa, katika matukio 
matatu Malaika Jibril alikuwa na hofu iwapo ata- 
fika kwa wakati. Moja ni pale Ibrahim (a.s) alip- 
oweka kisu shingoni mwa Ismail (a.s). Hapo, Jibril 
(a.s) alikifanya kile kisu kuwa butu na kuwambia 
kuwa kwa sababu ya utii na unyenyekevu wao 
wameletewa kondoo kutoka mbinguni, ambaye 
atachinjwa badala ya Ismail. Hivyo kondoo huyo 
akachinjwa na Ismail akapona. 

Kwa hiyo, lengo halisi la sadaka ya mnyama ni 
kukumbuka matukio haya, ili tupate kufaidika na 
mafunzo yanayopatikana ndani yake na kuzifanya 
nyoyo zetu kuwa tayari kutii na kujisalimisha kwa 
Mwenyezi Mungu Mtukufu. Hili limeelezewa kati- 
ka Qur’an kama ifuatavyo: 

“Nyama zao hazimfikii Mwenyezi Mungu 
wala damu zao, lakini unamfikia uchamngu 
wenu... ” (al-Hajj 22:37) 

Vile vile kunyoa nywele baada ya kuchinja 
ni tukio lenye maana kihistoria. Kabla ya ujio wa 
Uislamu mtu alipokuwa akitaka kumuacha huru 
mtumwa alikuwa akimyoa kichwa chake. Hii ili- 
kuwa kama alama ya utumwa wake. Kwa kunyoa 
nywele zao, mahujaji huwa wamekubali utumwa 
wao kwa Mwenyezi Mungu Mtukufu. Kwa mane- 
no mengine, tukio hili ni namna ya kuonyesha 
kujisalimisha mbele ya Mwenyezi Mungu mtukufu 
na kutangaza kuwa sisi ni watumwa wake. 


MINA NA KUMPIGA MAWE SHETANI 


Mina, sehemu ambayo Ibrahim na Ismail (a.s) 
walimrushia mawe na kumpiga shetani, ni sehemu 
yenye baraka inayowatia hamasa Waislamu juu ya 
udharura wa kumtegemea Mwenyezi Mungu na 
kujisalimisha Kwake. 



Kwa upande mwengine, kumpiga mawe shet- 

ani kunaanza na kumpiga shetani ndani ya mtu 
mwenyewe. Kama ilivyoelezwa mwanzo, Shetani 
alijarihu walaghai Ihrahim, Ismail na Hajar. Kum- 
piga mawe shetani, amhayo ni moja ya shuruti 
za hijja, ni ukumhusho wa jinsi walivyompiga na 
kumfukuza shetani. 


Kwa njia nyingine, kurusha jiwe kuna maana 
ya kulaani, kwa maana zamani kulaani kulifanywa 
kwa kurusha. Kwa kweli, miongoni mwa sifa za 
shetani ni rajiim, lenye maana ya aliyepigwa mawe, 
ni sifa inayoelezea kulaaniwa kwake. 

Aidha, yafaa kukumhuka kuwa kumpiga 
mawe shetani ni sawa na kuzipiga mawe dhamhi 
zako. Lengo ni kupata radhi za Mwenyezi Mungu. 
Mjumbe wa Mwenyezi Mungu (s.a.w) anasema 
kuwa: 


“Kumpiga mawe shetani na kukimbia baina ya 
vilima vya Safa na Marwa hufanywa katika kum- 
kumbuka Mwenyezi Mungu.” (Tirmidhi, Hajj, 64/902) 


Maana nyingine inayopatikana katika kum- 
piga mawe shetani ni kuonyesha uadui dhidi 
yake. Kwa sababu Iblisi alitakabari na kumhakiri 
Adam (a.s) kwa kuwa Adam aliumbwa kutokana 
na udongo ilihali yeye iblisi aliumbwa kutokana 
na moto, hivyo Mwenyezi Mungu anamtupia kitu 
(mawe) kinachotokana na kitu Idlekile (ardhi) ali- 
chokihakiri na kukidharau. 

Hisia na utambuzi unaopatikana wakati wa 
kumpiga mawe Shetani vinatakiwa kuingia kati- 
ka vipengele vyote vya maisha yetu. Tunatakiwa 
kuondosha wasiwasi na kila shaka inayotupwa na 
shetani nyoyoni mwetu kwa kusema: 


" ^ p 

ollgUT.il ^ 0"^ 

“Ninajilinda kwa Mwenyezi Mungu dhidi ya 
shetani aliyelaaniwa.” Tunatakiwa kumpiga mawe 
shetani kwa kutumia maneno haya mpaka mwisho 
wa uhai wetu. Mwenyezi Mungu Mtukufu anas- 
ema ndani ya Qur’an Tukufu: 

“Na Shet’ani akikuchochea kwa uchochezi 
wewe jikinge kwa Mwenyezi Mungu. Hakika 
Yeye ni Mwenye kusikia, Mwenye kujua.” (Fussilat 
41; 36) 

Kumpiga mawe shetani kuna maana ya kum- 
laani na kuitakasa nafsi dhidi ya mghafala na 
wasiwasi. Pia humkumbusha muumini kuubore- 
sha moyo uliotakasa kwa kumdhukuru Mwenyezi 
Mungu Mtukufu. 

Aidha, wakati wa hijja, mja anatakiwa kuweka 
suala lifuatalo akilini mwake: 



Wezi huwa hawaibi katika duka la vikor- 
koro wakati jirani kuna maduka ya dhahabu; kwa 
maana utajiri upo katika dhahabu. Hili unaweza 

kulilinganisha na hali ya muumini mwema anay- 
etekeleza kikamilifu ibada zake na mtu mwingine 
aliyeghafilika. Shetani ambaye amepewa idhini na 
Mwenyezi Mungu ya kuwashawishi watu, kwan- 
za hujaribu kuwashawishi watu wema. Hasa hasa 
huwashambulia na kuwadanganya wale wanao- 
panga kutekeleza ibada ya hijja. Ndiyo maana uvu- 
milivu inapaswa kuwa silaha ya kwanza ambayo 
hujaji anapaswa kuwa nayo. Kwa sababu hijjah 
ni tofauti na ibada nyingine. Kwa nje inaonekana 
kuwa rahisi ila ni miongoni mwa ibada ngumu 
sana. Ndio maana mahujaji hutamka maneno 
yafuatayo pindi wanapotia nia ya kwenda kuhijji: 
“Ewe Mwenyezi Mungu! Nijaalie hijjah yangu iwe 
rahisi ...” 

Nyoyo zinazomgeukia Mwenyezi Mungu 
husisitiza imani yao Kwake kwa kusema: 


.id iiJ Sl 

“Nimekuitika Molawangu, nimekuitika. Ni- 
mekuitika huna mshirika. Himidi, neema na ufal- 
me vyote ni vyako. Huna mshirika.” 


Wanajua kuwa wapo katika ardhi ya Mwe- 
nyezi Mungu Mtukufu na wanaahidi kuwa kuanzia 
wakati huo hawatalaghaiwa na hadaa za Shetani. 

Waumini hawana budi kuzitambua mbinu na 
hadaa za shetani. Tena muumini hana budi kus- 
tahmili shida na tabu za safari hii na kujua kuwa 
ni mitihani ya ulimwengu huu. Kwa namna hii 
hatapoteza thawabu za hijja yake. 


KUKIMBIA BAINA YA VILIMA VYA 
SAFA NA MARWA (SAT) 

Safa na Marwa ni vilima viwili vilivyobariki- 
wa vilivyo karibu na kisima cha zamzam. Hivi ni 
vilima ambavyo Hajar (r.a) alikimbia baina yake 
kutafuta maji kwa ajili ya mwanae Ismail (a.s). Kwa 
hiyo kukimbia baina ya vilima hivi kama sehemu 
ya Hijja ni ishara ya kumtii Mwenyezi Mungu na 
kukiri udhaifu wetu mbele Yake. Ndiyo maana 
imeongezwa katika shuruti za hijja kwa jina la sa’i 
(yaani kukimbia na kufanya juhudi). Mwenyezi 
Mungu Mtukufu ameelezea umuhimu wa vilima 
hivi kama ifuatavyo: 


<Ui)l jSUiJi SjI asaJI 01 


“Hakika vilima vya Safaa na Marwa ni kati- 
ka alama za Mwenyezi Mungu...” (Al-Baqara2:158) 



Katika aya nyingine Mwenyezi Mungu mtu- 
kufu ameeleza ni jinsi gani tunatakiwa kuwa mbele 
ya alama zake: 

“...na anayetukuza ibada za Mwenyezi 
Mungu, basi bayo ni katika unyenyekevu wa 
nyoyo.” (al-Hajj 22; 32) 

KA’BAH TUKUFU 

Ka’bah Tukufu ni uelekeo ambao waumini 
huelekeza nyuso zao wakati wa swala, ambao 
umeamrishwa na Mwenyezi Mungu Mtukufu 
akisema: 

“Sujudu na ujongee!)” (Alaq 96; 19) Kwa wau- 
mini wote wanaielekea Kabah, ni mahali yalipo 
mapigo ya moyo wa ulimwengu wa Kiislamu. 
Kama ambavyo moyo ni mahali pa ishara za 
Kimungu ndani ya mwili wa mwanadamu, vivyo 
hivyo kaabah ni mahali pa ishara za Mwenyezi 
Mungu ndani ya ulimwengu. Kwa sababu hii basi, 
hijjah ni ibada inayotakiwa kufanywa kwa kut- 
ambua utukufu wa Kaabah na kwa utambuzi wa 
moyo. 

Ka’bah, ambayo pia huitwa Baitullah au 
Nyumba ya Mwenyezi Mungu, imekuwa sehemu 
tukufu tangu enzi za Nabii Adamu (a.s). Katika 
aya zifuatazo Qur’an Tukufu imeeleza wajibu wa 
kuitembelea Ka’bah kwa wale wenye uwezo wa 
kufanya hivyo: 

“Hakika Nyumba ya kwanza walio wekewa 
watu kwa ibada ni ile iliyoko Bakka, iliyo bariki- 
wa na yenye uwongofu kwa walimwengu wote. 
Ndani yake zipo Ishara zilizo wazi - masimamio 
ya Ibrahim, na mwenye kuingia humo anakuwa 
katika amani. Na kwa ajili ya Mwenyezi Mungu 
imewajibikia watu wahiji kwenye Nyumba hiyo, 
kwa yule awezae njia ya kwendea. Na atakaye 
kanusha basi Mwenyezi Mungu si mhitaji kwa 
walimwengu.” (Al-i Imran 3; 96-97) 

Maqam-i Ibrahim au masimamo ya Ibrahim 
(a.s) ipo kwenye Ka’bah. Mwenyezi Mungu Mtu- 
kufu anawataka waumini watembee mahali alipo- 
tembea rafiki yake Ibrahimu na wafanye ibada ya 
kuzunguka karibu na sehemu yenye unyayo wake. 

Hajar al-Aswad ni jiwe jeusi lililobarikiwa, 
ambalo mahujaji hulibusu kama ishara ya kula 
kiapo cha utii kwa Mwenyezi Mungu Mtukufu 
na kuahidi kumtii. Kulitolea salamu wakati wa 
kuzunguka humaanisha kuahidi kuyaacha mata- 
manio na tamaa zetu zote za kihayawani. 



Hajar al-Aswad sehemu ya kuanzia na kum- 
alizia mzunguko wa kuizunguka Ka’bah. Takriban 
kila kipande katika Ka’bah kimebadilishwa tangu 
ilipojengwa isipokuwa jiwe jeusi. Limepigwa 
busu na midomo mingi iliyobarikiwa, hata ule 
wa Mtume Muhammad (s.a.w). Limeguswa na 

mikono mingi iliyobarikiwa. Kwa sababu hiyo, 
limepata nafasi na daraja kubwa katika nyoyo za 
waumini, licha ya kwamba zamani lilikuwa jiwe la 
kawaida tu. 

Kwa sifa hizi na nyingine nyingi Kabah ni 
kama kivuli cha Arshi hapa duniani na chanzo cha 
baraka. Kwa maneno mengine, ni kioo king’aracho 
kinachoakisi sifa za Mwenyezi Mungu za huruma 
na ukarimu. Ni jua, au chemchem ya nuru imu- 
likayo ndani ya nyoyo. 

Kwa mujibu wa riwaya mbalimbali kuhusu 
ujenzi wa Kabah, baada ya Adam (a.s) na mama 
yetu Hawaa kufukuzwa peponi, walikutania Ara- 
fat na wakaelekea pamoja upande wa Magharibi. 
Hatimaye walikuja mahali ilipo Kabah kwa sasa. 
Hapo Adam(r.a) akataka kuswali ili kumshukuru 
Mwenyezi Mungu kwa kuwakutanisha tena. Aka- 
mwomba Mwenyezi Mungu awape nguzo ya nuru 
ambayo walikuwa wakiizunguka Peponi. Nguzo 
hiyo ikatokea mahali Kaabah iliposimama leo; 
hivyo Adam (a.s) akaa kuizunguka kama tendo la 
ibada. 

Nguzo hiyo ya nuru ilitoweka kipindi cha 
Nabii Shith (a.s) na jiwe jeusi tu ndilo lililobaki. 
Ndipo Shith (a.s) akajenga jengo la mche mraba 
sehemu ile ile na kuliweka jiwe jeusi kwenye 
pembe moja. Hili ndilo jiwe lijulikanalo kama 





Hijjah Mabrur Na Umrah 


Hajar al-Aswad leo hii. 

Baada ya mafuriko, jengo hili lilikaa chini ya 
mchanga kwa muda mrefu. Kwa amri ya Mwenyezi 
Mungu Mtukufu, Nahii Ihrahim (a.s) akaenda 
mahali ilipo Ka’bah na kuishi pale pamoja na 
mwanae Ismail (a.s) na mkewe Hajar. Akishiriki- 
ana na mwanae walichimba mahali Kaabah ili- 
pokuwa imejengwa. Wakakuta msingi wa jengo 
lililojengwa na Nabii Shith (a.s) na kuijenga tena 
Ka’bah Tukufu kwenye msingi ule ule. Walipomal- 
iza kujenga, Nabii Ibrahim (a.s) alimuomba Mwe- 
nyezi Mungu mtukufu akasema: 

.. Mola wangu Mlezi! Ufanye huu uwe mji 
wa amani, na uwaruzuku watu wake matunda, 
wale wanaomuamini Mwenyezi Mungu na Siku 
ya Mwisho...” (al-Baqara 2:126) 

Kwa baraka ya dua hii ya Nabii Ibrahimu (a.s), 
utamu wa imani na neema zimekuwepo Makka 
tangu enzi hizo. 



Katika historia yake yote, Ka’bah imejengwa 
mara kumi na moja. Mara ya kwanza ilijengwa 
na Malaika; mara ya pili ilijengwa na Adam (a.s); 
mara ya tatu ilijengwa na Shith (a.s); mara ya nne 
ilijengwa na Ibrahim (a.s); mara ya tano ilijengwa 
na watu wa Amaliqa; mara ya sita ilijengwa na 
watu wa ukoo wa Jurhum; mara ya saba ilijengwa 
na watu wa ukoo wa Qusai; mara ya nane ilijen- 

gwa na Maquraish; mara ya kumi ulijengwa na 
Abdullah ibn Zubair, mmoja kati ya warithi wa 
maswahaba; mara ya kumi ilijengwa na Hajjaj ibn 
Yusuf; na mara ya mwisho ilijengwa na Sultani wa 
Kiuthmaniya Sultan Murad IV. 

Heshima maalumu waliyokuwa nayo watu 
kwa Kabah hii ilionekana katika ujenzi wa mwisho. 
Ifuatayo ni baadhi yake: 

Wakati wa utawala wa Murad IV mafuriko 
yalitokea huko Makkah na pande mbili za Ka’bah 
zikaanguka. Ridhwan Aga, msanifu mkuu wa 
majengo ya ikulu, alipelekwa haraka mjini Makkah 
kwenda kujenga. Wakati akifanya tathmini yake ya 
awali, msanifu huyo mkuu, aliona kuwa haifai 
kutumia maneno kama vile “kuanguka au kubo- 
moka” katika kuielezea Kaaba Tukufu na badala 
yake akaielezea hali ilivyo kama ifliatavyo: 

“Sehemu fulani na fulani ya Kaabah ilisu- 
judu.” 

Vile vile tahadhari iliwekwa kwa wanyama 
waliokuwa wakibeba vifaa vya ujenzi wasichafue 
sehemu hizo tukufu. 

KABLA KIFO HAKIJABISHA HODI 

Hatuna budi kukumbuka kuwa uhai ni baraka 
ya mara moja tu aliyopewa mwanadamu na mauti 

ni hatima isiyoepukika iliyowekwa na Mwenyezi 
Mungu kwa viumbe Wake wenye kufa. Muda wa 
mauti na idadi ya pumzi vimeshapangiliwa kwa 
undani kabisa. Ni jambo la dhahiri kuwa kifo 
hakiwezi kuakhirishwa wala kuwahishwa kabla ya 
muda wake. Muda hauwezi kuzuiliwa wala kuwa- 
hishwa hata kidogo. Hakuna yeyote awezaye kuu- 
kimbia muda wa kifo. 

Ndio maana wale wote wanaowajibikiwa 
kutekeleza ibada ya hijja wanatakiwa walifikirie 
sana jambo hili. Tunatakiwa kuacha upuuzaji na 
uvivu katika kuitekeleza ibada hii; kwa maana 
majuto baada ya kufa hayana faida. Kwa hali 
hiyo, waumini wenye uwezo wanatakiwa kutumia 
fursa ya mapema kabisa na wasighafilike kati- 
ka kutekeleza wajibu wao. Vinginevyo onyo la 
Mjumbe wa Mwenyezi Mungu (s.a.w) ni wenye 
kutisha na kuogofya sana: 

“Kama mtu hakutekeleza hijjah yake baadaya 
kuwa na fursa na kuwa na mahitaji ya msingi 
kama vile kipandwa na mali, basi hakuna kitaka- 
mchozuia kufa akiwa kama Myahudi au Mkristo.” 
(Tirmidhi, Hajj, 3) 

Onyo hili kutoka kwa Mtukufu Mtume (s.a.w) 
linaelezea hasara ya wale wasiotekeleza faradhi 
ya hijja wakati wana uwezo wa kufanya hivyo. 
Hivyo, hasara iliyoje kwa Waislamu wenye uwezo 

na wakawa wanaipuuza ibada hii!... 

Hijjah ni faradhi inayotakiwa kutekelezwa 
mara moja katika umri wa mtu kwa wale wenye 
uwezo wa kufanya hivyo. Pia tumeusiwa kwenda 
kuhijji zaidi ya mara moja na pia ina thawa- 
bu nyingi. Mjumbe wa Mwenyezi Mungu (s.a.w) 
anasema: 


“Kufanya hijjah (hijjah kubwa) na Umrah 
(hijjah ndogo) mara kwa mara hurefusha umri 
na kuongeza baraka na kuondoa dhambi kama 
ambavyo viriba huondoa kutu kwenye chuma.” 
(Ahmad, III, 446-447) 


Vilevile imeelezwa katika Hadith al-Qudsi: 


“Mwenyezi Mungu Mtukufu anasema: Mja 
wangu asipokuja kwangu mara moja (yaani asipo- 
fanya hijja au umra) kila baada ya miaka minne, 
basi huyo ni fukara hata kama ana afya na mali.” 
(Haythami, III, 206) 


Kama ambavyo kuna swala au funga za sunna, 
vivyo hivyo kona hijja ya sunna. Hivyo, muumini 
anatakiwa kuwa makini dhidi ya ukosoaji wa kijin- 
ga unaotolewa na watu dhidi ya kutekeleza hijja 
za suna kwa kuwa hilo linaweza kumpelekea mtu 
kwenye ukafiri. Baadhi ya watu wanafikiri kuwa 
kufanya hijjah ya sunna ni kupoteza pesa. Mawazo 
hayo hutokana na ujinga mkubwa ambao hauna 

msingi katika dini na hauna faida katika imani na 
ibada. 

Ibada za sunna zimekuwepo tangu siku za 
mwanzo za Uislamu. Yafaa kuukumbuka mfano 
wa Imamu Abu Hanifa, ambapo alifanya hijja 
mara hamsini na tano katika uhai wake. Japokuwa 
abkuwa na wanafunzi wengi na majukumu mengi 
lakini alitumia moja ya tatu ya maisha yake katika 
hijjah. Jaribu kuvuta taswira ya ugumu uliokuwe- 
po katika zama hizo kusafiri kwa ngamia kutoka 
Baghdad kwenda Makkah na Madina. Kutokana 
na ukweli kwamba marafrki wa Mwenyezi Mungu 
hawapati furaha mahala pengine zaidi ya mazin- 
gira matukufu ya maeneo haya, waliona kuwa ni 
hazina yenye thamani kumtembelea Mjumbe wa 
Mwenyezi Mungu kila walipopata fursa. 

Ibada inayotekelezwa kwa dhati na usafi wa 
moyo humuwezesha mja kuwa karibu na Muum- 
ba. Amali hizo huongeza utambuzi na hisia ya 
moyo. Mwenyezi Mungu mtukufu huwa macho na 
masikio ya muumini hao. Kwa maneno mengine, 
macho, mawazo na fikra zao hugeuka ishara ya 
nuru kutoka kwa Mwenyezi Mungu. 


o 


KUMTEGEMEA MWENYEZI MUNGU 
MTUKUEU NA KUJISALIMISHA KWAKE 

Kutokana na utaratibu wake maalumu, Hij- 

jah humpeleka mwanadamu kwenye utambuzi wa 
kiroho na kimaanawi. Ka’bah ni sehemu iliyojaa 
kumbukumbu za uaminifu na kujisalimisha kwa 
Nabii Ibrahimu (a.s) na familia yake mbele ya 
Mwenyezi Mungu Mtukufu. Maneno ya imani, 
kujisalimisha na kuhiji yanapotajwa pamoja, mtu 
humkumbuka Nabii Ibrahimu (a.s) na mwanaye 
Nabii Ismail (a.s). Hijjah imegeuka kuwa amali ya 
watu wema, itakayoendelea kutekelezwa mpaka 
siku ya mwisho. 

Neno la kiarabu tawakkul lina maana ya “ku’*^ 
wa na imani, kutegemea na kuteua wakala.” Katika 
istilahi ya Kisufi, neno hili lina maana kwamba 
mtu ambaye moyo wake umejaa upendo wa Mwe- 
nyezi Mungu humuamini na kumtegemea Mwe- 
nyezi Mungu pekee na kujilinda kwake. Mwenyezi 
Mungu Mtukufu alimuuliza Musa kuhusu fimbo 
iliyokuwa mkononi mwake na kumuamuru kuwa 
“itupe”; kwa sababu ilikuwa inamzui Musa kum- 
tegemea Mwenyezi Mungu. 

Hili limeelezwa katika aya kadhaa: 

. .Na juu ya Mwenyezi Mungu ndio watege- 
mee Waumini.” (Ibrahim 14; ll, al-Tawba 9; 51) 

“...Na mtegemeeni Mwenyezi Mungu ikiwa 
nyinyi ni Waumini.” (al-Maida 5; 23) 

“..Na anaye mtegemea Mwenyezi Mungu 
Yeye humtosha...” (al-Talaq 65; 3) 

Imelezwa katika moja ya hadith za Mtume 
(s.a.w): 

“Mkimtegemea Mwenyezi Mungu kikamilifu, 
mtapata baraka za Mwenyezi Mungu mfano wa 
ndege wanaoviacha viota vyao wakati wa asubuhi 
wakiwa na njaa na kurudi jioni wakiwa wameshi- 
ba.” (Tirmidhi, Zuhd, 33) 


Kumtegemea Mwenyezi Mungu haimaanishi 
kuacha kuchukua tahadhari na juhudi mbalimhali. 
Kinyume chake, ina maana ya kufanya kila liweze- 
kanalo kufanyika na kisha ndio unajilinda kwa 
Mwenyezi Mungu Mtukufu. Mwenyezi Mungu 
Mtukufu amelielezea hili katika Qur’an Tukufu 
kama ifuatavyo: 

“...na shauriana nao katika mambo. Na 
ukisha kata shauri basi mtegemee Mwenyezi 
Mungu...” (Ali- Imran 3: 159) 


Mwenyezi Mungu ndiye Mlinzi na Msaidizi 
wa waumini duniani hapa na akhera pia. Mwe- 
nyezi Mungu anawatosha wale wote wanaomtege- 
mea. Amani na utulivu wa kweli, wa mtu mmoja 
mmoja au jamii kwa ujumla, hupatikana kwa kum- 
uelekea Yeye, kumuomba na kumtegemea Yeye tu. 


o 


Taslimiyyah ni neno la kiarabu lenye maana ya 
kujisalimisha. Neno hili asili yake ni neno «(U-” • 
Neno hili hutumika kuonesha utii kamili na kuy- 
apokea matukio kama yalivyo. Na hivyo, jambo 

hili huleta wokovu. 

Katika moyo wa Ihrahim (a.s) hakuna nafasi 
ya kitu kingine chochote isipokuwa Mwenyezi 
Mungu. Ndio maana Mwenyezi Mungu Mtukufu 
alimtangaza Ibrahim kuwa ni rafiki Yake. Malaika 
wakauliza: 

“Ewe Mola wetu! Ibrahim ana uhai, watoto na 
mali. Je anawezaje kuwa rafiki yako?” 

Hapo Mwenyezi Mungu Mtukufu akawaletea 
mifano mitatu ya utii wa Ibrahim bila pingamizi. 
Mitihani hii mitatu na matokeo yake utakuwa 
mfano hai wa kuigwa na waumini hadi mwisho wa 
ulimwengu huu. 

Pindi Ibrahim (a.s) alipotupwa kwenye moto 
malaika walikuja kwa lengo la kumsaidia. Lakini 
aliwaambia: 

“Siwahitaji.Nani aliyeupa moto huu nguvu 
ya kuunguza?” Kisha akajilinda kwa Mola wake 
akisema: 

“Mwenyezi Mungu ndiye Mlinzi ninayem- 
tegemea, hakika Yeye ni Mlinzi bora.” Alipotamka 
maneno hayo ya kujisalimisha Kwake, moto ulip- 
ewa amri kwamba: 


“Ewe moto! Kuwa baridi na salama kwa 
Ibrahim!” (Al-Anbiya 21:69) 

Nabii Ibrahim (a.s) aliichukulia mali yake 
kama kitu kisichokuwa na tahamani na aliitoa mali 
hiyo na kumpa Jibril (a.s) pindi Jibril alipolitaja 
jina Mwenyezi Mungu mara tatu. 

Kwa mara nyingine tena, Nabii Ibrahim (a.s) 
alijaribiwa kwa kuambiwa amchinje mwanaye na 
akaushinda mtihani huo kwa mafanikio. 

Utii ndiyo unyenyekevu wa kweli, kwa maana 
Mwenyezi Mungu Mtukufu hakubali waja Wake 
kukitegemea chengine kinyume Chake. 

Kujisalimisha ni utii utokanao na upendo. 
Kutokana na utii wake na unyenyekevu wake, Mali 
ya Ibrahim, watoto wake na hata maisha yake havi- 
kumzuia kuelekea kwa Mola wake. Hijjah ni alama 
bora kabisa ya Ibarhim kumtegemea Mwenyezi 
Mungu na kujisalimisha kwake. 

Ulimi wa Ibrahim (a.s) uligeuka kuwa mka- 
limani wa khe khichokuwa moyoni mwake na 
daima alhcuwa akisema: 

nimenyenyekea kwa Mola wa walim- 
wengu wote.” (Al-Baqara 2: 131) 

Hijjah, ambayo ni alama ya uaminifu na uny- 
enyekevu wa Ibrahim (s.a) na Ismail (a.s) kwa 
Mwenyezi Mungu, ina maana ya kuacha sifa zote 
za kibinadamu na kuingia katika ulimwengu wa 
rehma na huruma. Ni kuwa mtiifu kwa kujiamini. 

Hijja ni utiifu uliojaa upendo. 

Hijja imetuonyesha kuwa kuondokana na 
dhambi kunawezekana tu kwa kutumia ibada 
inayotekelezwa kwa moyo uliojaa majuto, toba 
kujisabmisha kwa Mwenyezi Mungu na kumtege- 
mea. 


Waumini wanaotarajia kwenda kuhijji au 
kufanya umra hawana budi kuelewa maana ya 
kujisalimisha kwa Mwenyezi Mungu na kumtege- 
mea. Hawana budi kufanya maandalizi ya mali na 
roho kwa ajili ya safari hiyo. Aya ifuatayo ilishuka 
kwa sababu baadhi ya watu wa Yemeni walikuwa 
wanasema “tunamtegemea Mwenyezi Mungu” bila 
kufanya maandalizi ya lazima kwa ajili ya hijjah 
yao: 

“...Na jitengezeeni zawadi. Na hakika bora 
ya zawadi ni uchamungu...!” (al-Baqara2:197) 


Kama ilivyoelezwa katika aya hii, tunapokuwa 
kwenye ardhi tukufu ya hijjah tunahitaji kuwa 
na maandalizi ya kimaada na kiroho, ambayo ni 
muhimu zaidi. Hili linawezekana kwa yule mwe- 
nye moyo uliosalimika, mwenye uchamungu. 
Mojawapo ya matokeo ya maisha yenye kuon- 
gozwa na adabu na maadili sahihi ya Kiislamu ni 
kupata moyo wenye utambuzi na hisia unaoakisi 
ishara za uchamungu. 

MUONGOZO WA KIROHO KWA 
AJILI YA HIJJA NA UMRAH YENYE 
KUKUBALIWA 


Ufuatao ni muongozo unaomlazimu mtu 
kufuata kwa ajili ya hijjah au umrah yenye kukuh- 
aliwa na isiyokuwa na kasoro: 

1. Kuwa na nia ya dhati ya kufanya hijjah 
au Umrah na kuachana na mwenendo 
unaopingana na nia yake: 

Ili kupata radhi za Mwenyezi Mungu Mtukufu 
na kunufaika na baraka Zake, yatupasa kuweka nia 
ya dhati ya kufanya hijjah na yatupasa kumuahidi 
Mwenyezi Mungu kuwa tutazitakasa nyoyo zetu na 
kuyaacha matamanio yetu ya kihayawani. Katika 
ardhi hizo tukufu, tunatakiwa kusahau miili yetu 
ya nje na kutoitikia matamanio ya nafsi zetu. 
Wale wenye kufanya hijja katika hali hiyo wata- 
pata rehma na Baraka za Mwenyezi Mungu Mtu- 
kufu. Hujaji wa aina hiyo anaweza pia kuwa mgeni 
katika pepo ya hekma na siri. Baada ya hatua hii 
ya kwanza, anatakiwa kufanya sehemu hizo tuku- 
fu yatupasa kusahau ubinadamu wetu na vilevile 
nafsi zetu. Wale wote wanaofanya hijjah katika hali 
hiyo watakuwa na yafuatayo: 



2. Unapovua mavazi ya kawaida ya kidunia 
ili kuvaa ihram (vazi maalumu la hijja), 
unatakiwa pia kuvua kila kitu ndani ya 

moyo wako na kumbakisha Mwenyezi 
Mungu pekee. 

Miongoni mwa hekma za kumuahidi Mwe- 
nyezi Mungu na kutia nia ya dhati ya kutekeleza 
ibada yetu ya hijja ni kwa ajili ya Mwenyezi Mungu 
ili kuondosha aina zote za matamanio ndani ya 
nyoyo zetu, kama vile tamaa ya mali, umaarufu 
na cheo. Tunapovua mavazi yetu ili kuvaa ihram, 
tunatakiwa pia kuziondosha hisia hizo nyoyoni 
mwetu na kuvaa vazi la uchamungu. Kwa sababu 
hiyo, Mwenyezi Mungu Mtukufu anasema kuwa: 

“Hakika amefanikiwa aliye itakasa [nafsi 
yake]” (al-Shams 91: 9) 

Unapokuwa katika ardhi hizi tukufu, unat- 
akiwa kuacha kushughulika na mambo ya kidunia 
kama vile kuzurura sokoni kadiri iwezekanavyo. 
kujishughulisha na mambo kama hayo hudhoofi- 
sha mawasiliano ya moyo wake na ulimwengu wa 
kimaanawi na kukuingiza katika hali ya kughafi- 
lika. Unapoweka mkazo wako kwenye mambo na 
mahitaji hayo ya kidunia, inakuwa vigumu sana 
kunufaika na hali ya kiroho ya ardhi hizo tukufu. 

Pindi Mjumbe wa Mwenyezi Mungu (s.a.w) 
alipoulizwa kuhusu kukaa Makkah hata baada ya 
kumaliza hijjah alisema: 


“Makkah si sehemu ya kukaa. Baada ya kum- 

aliza ibada na taratibu za hijjah kuna siku tatu tu 
za kukaa Makkah kwa wageni.” (Ahmad, IV, 339) 

Maneno haya yanaunga mkono tulichokiele- 
za. Vile vile Umar (r.a) aliwausia mahujaji kurudi 
makwao mara haada ya kumaliza hijjah ili wasi- 
iathiri heshima wanayoupa mji wa Makkah. 

Wakati wa hijja na Umrah, uelekeze moyo 
wako kwa Mola wa Kaahah na utafakari maana ya 

aya “...Na Sisi tuko karibu naye kuliko mshipa 
wa shingoni mwake....” (Qaf 50:16) 

Pia huna budi kutambua kuwa hakuna jambo 
linaloweza kufichika mbele ya Mwenyezi Mungu 
kama ilivyoelezewa katika aya ifuatayo: “...na 
jueni kuwa Mwenyezi Mungu huingia kati ya 
mtu na moyo wake...” (al-Anfal 8:24) 

Kwa maneno mengine, unatakiwa kuachana 
na matamanio ya muda mfupi ya dunia hii na 
kujaribu kadiri uwezavyo kuufanya moyo wako 
ushughulike na Mwenyezi Mungu Mtukufu. Hii ni 
kwa sababu msingi wa hijjah ni: 

3. Kutakasika kiroho na kimwili: 

Wakati akielezea matokea ya amali na maten- 
do mema yanayofanywa wakati wa hijja, Mjumbe 
wa Mwenyezi Mungu (s.a.w) alibainisha malengo 
ya ibada hii tukufu kama ifuatavyo: 

“Changanya hijja na umrah, kwa maana zina- 

ondosha dhambi kama ambavyo viriba huondoa 
kutu kwenye chuma.” (Nasai, Manasik, 6; Ibn Majah, 
Manasik, 3) 


Umrah, au hijjah ndogo, ambayo inashauriwa 
ichanganywe na Hajj, ni ibada muhimu sana. Huz- 
itakasa nyoyo za waumini na kuimarisha imani 
yao kwa Mwenyezi Mungu. 

Tofauti na hijja, ambayo hufanyika katika kip- 
indi cha siku maalumu za mwaka na kufanyika 
mara moja tu kwa mwaka, Umrah inawezekana 
kufanyika mara nyingi kadiri mtu awezavyo. Kwa- 
sababu ya faida zake, Umrah huitwa hijjah ndogo. 
Huna budi kuelewa vizuri maana ya ibada hii 
yenye faida na fadhila nyingi. 

Umar ibn al-Khattab (r.a) anatwambia: 


“Nilimuomba Mtume (s.a.w) ruhusa ya kufan- 
ya umra. Aliniruhusu na kuniambia: 

“Ndugu yangu usinisahau katika maombi 
yako.” (Tirmidhi, Daawat, 109/3562) 

Umar (r.a) aliposikia maneno haya aliielezea 
furaha yake kama ifiiatavyo: 

“Maneno haya ya Mtume yalinifariji sana 
kiasi kwamba nisingefarijika hata kama ningepewa 
dunia yote hii.” (Abu Dawud, Witr, 23/1498) 


Mbali na faida zake nyingine, mfano huu pia 

unaelezea kuwa uwezekano wa kukubaliwa dua 
na maombi wakati wa Umrah ni mkubwa zaidi 
kuliko wakati mwingine wowote ule. Hivyo dua na 
maombi ya kweli yanayoombwa wakati wa Umrah 
yana thawabu na malipo makubwa sana. 

Umrah ambayo hufanyika baada ya Hajj, 
hususan katika kipindi cha mwezi wa Ramadhan 
ni nyenzo na njia ya kujitakasa kiroho. Kpenzi 
chetu, Mtukufu Mtume (s.a.w) anasema kuwa: 
“Umrah wakati wa mwezi wa Ramadhan inatosha 
kuwa hijja yangu.” (Tazama: Bukhari, Umrah, 4; Muslim, 
Hajj, 221) 

Pindi hijja na Umra zinapofanywa kwa lengo 
la kupata thawabu kubwa, basi lazima yawepo 
mambo mengine muhimu ambayo hujaji anataki- 
wa kuwa makini nayeo, mambo hayo ni kama vile: 

4. Kujiepusha na haramu na vitu vyenye 
kutia shaka, kuingia maeneo matakati- 
fu kwa heshima kuhwa, na kuzipa alama 
za kidini heshima stahili. 





Hakika jambo la kwanza kabisa ni kuwa, 
matendo mema yote ya ibada yanatakiwa kufany- 
wa kutokana na mapato halali; kwa sababu faida 
na manufaa ya kimaanawi ya ibada hupatikana tu 
kwa mwili uliostawi kutokana na chakula halali. 
Maneno yafuatayo kutoka kwa Mtukufu Mtume 
(s.a.w) ni muhimu sana katika suala hili: 

“Mwenye kutembelea Nyumba hii (Kaa- 
bah) kwa kutumia vyanzo vya haramu atakuwa 
amemuasi Mwenyezi Mungu. Mtu huyu anapoku- 
sudia kufanya hijja, akachukua kipandwa chake, 
akaanza safari na kisha akasema: “Labbaik, 
Allahumma Labbaik! (Ewe Mwenyezi Mungu! 
Nimekuitika),” sauti kutoka mbinguni huita: 

“La Labbayk walaa sadayk (hujaitikiwa), kwa 
sababu pato lako ni la haramu, chakula chako ni 
cha haramu, na kipandwa chako ni cha haramu. 
Rudi bila thawabu. Huzunika kwa maana utaku- 
tana na usichokipenda.” 

Lakini mtu mwenye kujiandaa na safari ya 
hijja kwa kutumia pato la halali, kapanda kip- 
andwa chake na kusema “Labbaik, Allahumma 
Labbaik! (nimekuitikia Mola wangu nimekuitika)” 
sauti kutoka mbinguni huita: 

“Labbaik wa sadaik! Nimeiitikia wito wako, 
kwa maana kipandwa chako ni cha halali, mavazi 
yako ni ya halali, na chakula chako pia ni cha 
halali. Rudi nyumbani ukiwa na thawabu tele na 
bila dhambi. Furahi, kwa sababu utapata vitu uta- 
kavyovifurahia. ” (Haythami, III, 209-210) 


Kwa mujibu wa hadith hii, mwenye kwenda 
hijja na “Labbaik” kwa ulimi tu hatapata chochote 
katika safari yake zaidi ya maneno “Laa Labbaik” 

Ndio maana pato la halali ni sharti la kwanza 
la hijjah. Kisha nia ya dhati hufuatia. Kila Labbaik 
au kifungu cha maneno “Ewe Mwenyezi Mungu! 
Nimekuitika” yanayotoka kinywani mwako yana- 
takiwa kuuchoma moyo wako kwa upendo na 
shauku. Sauti za Labbaik humweka mja karihu na 
Mwenyezi Mungu Mtukufli, lakini maneno matu- 
pu hayana faida yoyote kwa mja. Hii ndio wakati 
mjukuu wa Mtume, Hussain (r.a) alipokuwa aki- 
soma maneno “Labbaik,” rangiyake ilikuwa ikih- 
adilika kwa wasiwasi: “itakuwaje kama nikipata ‘La 
Lahhaik’ kama jihu.” 

Vilevile kuna makatazo amhayo waumini 
wanatakiwa kujizuia nayo. Mwenyezi Mungu Mtu- 
kufu anasema katika Qur’an: 

“Hija ni miezi maalumu. Na anaye kusudia 
kufanya Hija katika miezi hiyo, basi asiseme 
maneno machafu wala asifanye vitendo vichafu 
wala asibishane katika Hija. Na kheri yoyote 
mnayo ifanya Mwenyezi Mungu anaijua. Na 
jitengezeeni zawadi. Na hakika bora ya zawa- 
di ni uchamngu. Na nicheni Mimi, enyi wenye 
akili.” (al-Baqara 2; 197) 





Kwa muktadha huu, kumhuka kuwa mtu 
hutakiwi kuwa mhali tu na matamanio ya kihay- 
awani kama vile uzinzi, udhalilishaji na kuzun- 
gumza kwa hasira wakati wa hijja, hali pia unat- 

akiwa kuwa makini usiwaumize waja wa Mwe- 
nyezi Mungu. Kwa sababu ya msongamano, daima 
mahujaji huwa katika hatari ya kuumizana. Ili 
kuiepuka hatari hii, unatakiwa kuwa makini sana, 
hususani wakati wa kuizunguka Kabah, na usi- 
jaribu kwenda uelekeo tofauti na ule wa watu 
wengine. 

Pia unatakiwa kuwa makini kuhusu mipaka 
ya staha ndani ya viwanja vya Ka’bah au kwe- 
nye ngazi za hotelini ambapo kuna mwingiliano 
wa wanawake na wanaume. Unatakiwa kuzinga- 
tia utaratibu na utu wakati wa kuingia na kuto- 
ka msikitini. Katika ardhi hii takatifu unatakiwa 
kukumbuka kuwa hairuhusiwi hata kuchuma jani. 
Kila ulifanyalo laweza kukuleta karibu na Mwe- 
nyezi Mungu Mtukufu na jitahidi sana kuufanya 
ukali na matendo yako mabaya yabadilike kuwa 
upendo, huruma, upole na umaridadi. Usisahau 
kuwa kama ilivyo kwa amali njema, dhambi na 
matendo mabaya nayo hulipwa.^ 

Umakini huo ni katika mambo ambayo 
Mjumbe wa Mwenyezi Mungu (s.a.w) alisisitiza 
mno katika maisha yake matukufu. Siku moja 
Mtume (s.a.w) alimwambia Umar (r.a): 

“Ewe Umar! Wewe ni mtu mwenye nguvu. 


2 . 


Tazama: Qasimi, M. Jamal al-Din, Zubdat al-Ihya, Istanbul, 

Usiwasukume watu wala kuwabana walio dhaifu ili 
ufike karibu na jiwe jeusi. Usisumbue wala usisum- 
buliwe! Kama msikiti upo mtupu waweza kwenda 
na kulibusu, vinginevyo fanya isharaya kuligusa na 
kulibusu kwa mkono wako. Pita tu ukisoma takbiU 
na tahliP.” (Haythami, III, 241; Ahmad, I, 28) 

Kama ishara ya utambuzi huu, Umar (r.a) ali- 
iambia Ka’bah akisema: 

“Utukufu wako ulioje (ewe Ka’bah)! Adhama 
yako iliyoje! Lakini mbeleya Mwenyezi Mungu hes- 
hima ya muumini wa kweli ni kubwa kuliko yako. ” 
(Tirmidhi, Birr, 85) 

Kwa hiyo muumini anatakiwa awe makini 
sana asije asimuumize yeyote katika viwanja hivyo 
vitukufu. Vile vile unatakiwa kuchunga adabu 
na mwenendo wako wa nje na ndani. Dhumuni 
la hijjah ni kuonyesha heshima kwenye sehemu 
hizo tukufu na kuibadilisha hali yako ya kiroho 
kwa kuyakumbuka matukio yaliyotokea huko. 
Imeelezewa katika aya moja ya Qur’an kuwa: 

“...na anayetukuza ibada (ishara) za Mwe- 
nyezi Mungu, basi hayo ni katika unyenyekevu 
wa nyoyo.” (al-Hajj 22: 32) 


3. Allahu akbar, yaani Allah ni Mkubwa 

4. La ilaha iUallah, yaani hakuna Mungu apasaye kuabudiwa 

Kwa hiyo swala, misikiti, Qur’an tukufu, adha- 
na, Ka’hah tukufu, vilima vya Safa na Marwa, na 
vitu vingine vitukufu vyote ni alama za Mwe- 
nyezi Mungu Mtukufu. Muumini anatakiwa kuzi- 
heshimu sana alama hizi wakati wa hijjah. 

Epuka mwenendo mhaya kama vile kukaa 
au kulala ukiwa umenyoosha miguu kuielekeza 
upande wa kaahah, kuzungumza mamho yasiyo na 
maana na kusoma Qur’an katika njia isiyo sahihi 
na kutupa sakafuni. 

Vile vile, tunapokuwa katika ardhi hizo tuku- 
fu, yatupasa kufanya juhudi za kuwasaidia wenye 
shida. Tunatakiwa kushiriki kutatua shida za wasa- 
firi, wagonjwa, wasiokuwa na uwezo wa kiuchumi, 
na wale waliofiwa. Hiyo ni ishara ya sifa adhimu 
kama vile, huruma, upole na uungwana, amhazo 
moyo wa muumini unatakiwa kuwa nazo. Vile- 
vile tunatakiwa tusiuvunje moyo amhao ni mahali 
panapotazamwa na Mwenyezi Mungu, hali tuui- 
marishe na kuufanya kuwa wenye kumkumhuka 
daima. 


Katika tungo zifutazo, Jalal al-Din Rumi (q.s) 
anaelezea kwa uzuri kahisa kuwa undani na uha- 
lisia wa hijja unaweza tu kueleweka kupitia moyo 
wenye utamhuzi, hisia na ulaini: 


“Bayazid, shaykh wa ummah, alikuwa aki- 
fanya haraka ya kwenda Makkah kuhiji na kufanya 

umrah. Katika kila mji aendao alimtafuta kwanza 
mtu anayeheshimika (walii). Alizunguka akiuliza, 
“fe kuna mtuyeyote kwenye mji huu mwenye utam- 
buzi wa kiroho?” Alikuwa akitambua umuhimu 
wa kuwatafuta marafiki wa Mwenyezi Mungu kwa 
kuwa Mwenyezi Mungu amesema, 

Waulizeni wenye ilimu ikiwa nyinyi 
hamjui” (al-Anbiya 21; 7) 

Hata Musa (a.s) aliamuriwa amtembelee Khizr 
aliyekuwa na elimu ya siri kubwa. Hivyo, Bayazid, 
akiwa katika safariyake (kuitembelea Ka‘ba), alitu- 
mia muda mwingi kumtafuta Khizr wa zama zake. 
Alimuona mzee mmoja aliyekuwa na mwili uli- 
opinda kama mwezi mchanga; aliona taadhima na 
manenoya watu watakatifu; machoyake hayakuwa 
na uoni na moyo wake uliangaza kamajua... 

Bayazid alikaa chini mbele yake na kumjulia 
hali; aligundua kuwa alikuwa darwesh na mwenye 
familia. Yule mzee akasema, “Unakwenda wapi, 
Ewe Bayazid? Unaupeleka wapi mwili wako katika 
ardhi hii ya ugenini?” 

Bayaztd akajibu, “ninataka kwenda kuitem- 
belea Kaabah wakati wa kupambazuka.” “Eh, 
akapiga kelele na kusema, “je umebeba nini kama 
maandalizi na ruzuku ya safari?” 

“Nina dirham mia mbili za fedha, ’dkasema; 
“tazama, zimefungwa kwenye joho langu.” 

Yule mzee akasema: 


“Gawa sehemu ya fedha hizo kwa masikini 
na mafukara kwa ajili ya Mwenyezi Mungu. Ingia 
ndani ya nyoyo zao na upate dua zao ili anga ya 
moyo wako ipate kusafika. Jipatie maisha yasiyo na 
kikomo. Ifanye roho yako ianze kuhiji kabla. Kisha 
endelea na hijja yako ukiwa na moyo huu wenye 
hisia ya ndani na utambuzi. 


Kwa sababu Ka’bah ni nyumba ya Birr (wema) 
ya Mwenyezi Mungu (yaani ni mahali pa rehma 
inayompeleka mja kwenye ukamilifu wa imani na 
kumuweka karibu zaidi na Mwenyezi Mungu). 
Ni nyumba ambayo ni faradhi kuitembelea kama 
mojawapo ya shuruti za Uislamu. Lakini moyo wa 
mwanadamu ni hazina ya siri mbalimbali. 

Ka’bah ni nyumba ya Ibrahim mwana wa 
Azar; wakati moyo ni kituo maalumu cha Mwe- 
nyezi Mungu Mtukufu. 

Kama una utambuzi, basi izunguke Ka’bah ya 
moyo. Roho ndio maana halisi ya Ka’bah, ambayo 
unadhani imejengwa kwa mchanga na mawe. (Kwa 
maneno mengine moyo wako huzidi kumkurubia 
Mwenyezi Mungu kwa njia ya Ka’bah.) 


Mwenyezi Mungu amekuamuru kuizunguka 
Ka’bah ya kimaada ili uifikie Kaabah iliyotakasika 
na kusafika kwa moyo. 

Tambua hili kuwa hijjah ni ibada ya faradhi 
ambayo lazima uitekeleze; lakini pia unatakiwa 
utambue kuwa kuumiza na kuuvunja moyo ambao 
ni mahali panapotazamwa na Mwenyezi Mungu, 
dhambi zako hazitaondoshwa na safari yako hata 
kama utasafiri kwa miguu. 

Bayazid aliyasikiliza maneno yale ya siri na 
kuyaweka sikioni mwake kama pete ya dhahabu. 
Kupitia kwa bwana yule mzee, imani ya Bayazid 
ilipata ongezeko (la kipwa cha kiroho): utambuzi 
mwishowe ukapatikana.” (Mathnawi, II, aya: 2218-2251) 

Rumi, anayeziongoza nyoyo kwenye njia iliyo- 
nyooka kwa mfano huu mzuri na mingine mingi, 
anawaambia wale wanaopenda kutembelea ardhi 
tukufu: 

“Wakati wa hijjah ukifika, nendeni na kuizun- 
guka Ka’bah. Mkienda huko kwa nia hii, mnaweza 
kuuona uhalisia wa Makkah.” 

Sababu ya Rumi kutoa mfano huu maalumu 
ni kwa kuwa hijjah ni tendo muhimu mno la 
ibada. Ndiyo unatakiwa kufunga safari ya hijja 
baada ya kufanya maandalizi ya kiroho. 

Hijja na umrah inayofanywa bila hisia hizi 
hazitaleta matokeo yanayotarajiwa. Ndiyo maana 
hijja zote zinatakiwa kufanyika kwa moyo wenye 
hisia kwamba ibada hiiinatakiwa igeuke kuwa 

amali bora yenye kustahili kupata sehemu ya 
jamala ya malaika. Ndiyo maana mahujaji wakiwa 
wamevaa ihram hawaruhusiwi kuwinda, kuchu- 
ma majani, au kuchomoa hata unywele mmoja. 
Wale wote wanaovaa ihram hutambua ulazima wa 
kujiepusha na vitu vya haramu na vile vya kutiliwa 
shaka kwa kukaa mbali na vitu vya halali wakati 
wa hija kwa kipindi cha muda maalumu. Wanat- 
ambua umuhimu wa kuwa na huruma, upole na 
wema kwa viumbe, na hususan kutouvunja moyo 
wowote kutokana na heshima waliyo nayo kwa 
Muumba wao. 


Jukumu muhimu zaidi katika hijja na umrah 
wakati wa hijja na Umrah ni kutumia pumzi na 
muda wetu wenye kikomo hapa ardhini kufanya 
matendo yenye thamani sana. Daima tunatakiwa 
kuepuka kupoteza muda wetu kutafuta kasoro na 
mapungufu ya watu wengine, jambo ambalo hali- 
tuhusu kabisa. Hali yetu pia wakati wa hijja ina- 
takiwa kuakisi kiwango cha utambuzi wa nyoyo 
zetu na ukubwa wa hali yetu ya kiroho. 


Waumini hawatakiwi kuwadharau, kuwa- 
chukia na kuwakaripia ndugu zao katika Uislamu; 
kwa sababu, huwezi kujua mwenzako ana daraja 
gani, hususan unapokuwa katika ardhi tukufu. 
Macho ya mwanadamu hayawezi kujua kilichomo 
ndani ya moyo wa mtu bali Mwenyezi Mungu 
ndiye ajuaye. 

Kisa kifuatacho cha Khalid al-Baghdadi (q.s) 
kahla ya kujiunga na njia ya Usufi ni kisa muhimu 
sana kuhusu suala hili: 


Siku moja Khalid al-Baghdadi (q.s) alifunga 
safari kwenda kufanya ihada ya hijja na kufika 
Madina. Huko akakutana na mtu mwenye muon- 
ekano wa haiha na wema. Khalid al-Baghdadi 
alivutiwa sana na rafiki huyu wa Mwenyezi Mungu 
kutoka Yemen na akaanza kuomha ushauri kuto- 
ka kwake kama mtu mjinga amulizavyo maswali 
msomi. Yule hwana akajihu: 

“Ewe Khalid! Ukifika Makkah, ukimuona mtu 
anafanya jamho unalodhani kuwa halifai kwenye 
Ka’hah, usiwe mwepesi kumuhukumu na kufikia 
kwenye hitimisho haya. Yaepusehe macho na 
moyo wako kudadisi hali za watu. Shughulika na 
kuupamha ulimwengu wako wa ndani.” 

Japokuwa maneno haya yalionekana kama 
onyo jepesi kwa Khalid al-Baghdadi (q.s), kiuha- 
lisi kulikuwa na ishara za mawasiliano ya siri haina 
yake na mtu yule amhaye angempitisha katika 
vituo vya kimaanawi. 




Khalid al-Baghdadi alipofika Makkah, alisa- 
hau onyo alilopewa na mzee yule kwa sahahu ya 
mazingira ya kiroho ya Makkah. Siku ya Ijumaa, 
alimwona darweshi mmoja wa ajahu na aliyekuwa 
na muonekano wa hovyohovyo, na amhaye ali- 

kuwa ameugeuza mgongo upande wa Kaaba na 
akawa akimtazama. Khalid al-Baghdadi akafikiri: 

“Mtu gani huyu aliyeghafilika! Ameigeuzia 
mgongo Ka’bah. Hautambui utukufu wa mahali 
hapa penye Baraka.” 

Hapo bwana huyo aliyekuwa akitazamana na 
Khalid, akamwambia: 

“Ewe Khalid! Hujui kuwa kumuheshimu 
muumini mwenzako ni bora kuliko kuiheshimu 
Kabah? Kwa sababu moyo ndio mahali panapo- 
tazamwa na mwenyezi Mungu. Moyo safi na imara 
ndiyo nyumba ya Mwenyezi Mungu. Kumbuka 
wosia uliopewa na mtu mwema kule Madina...” 

Hapo Khalid al-Baghdadi (q.s) akatambua 
makosa yake na kuelewa kuwa mtu huyu ni walii 
mkubwa. Akamtaka radhi na kumuomba: 


“Ewe mtu mwema! Tafadhali nisaidie na uni- 
kubalie kuwa mwanafunzi wako.” Darweshi yule 
mwenye maajabu akatazama angani na kisha akajibu: 

“Mafunzo yako hutayapata kwangu. Utapata 
ukamilifu chini ya usimamizi wa Abdullah Pir-i 
Dahlawi kutoka katika mji wa Delhi huko India. 
Mwenyezi Mungu akupe mafanikio! ...” 


Katika muktadha huu, ningependa pia kusi- 
mulia wosia ufuatao kutoka kwa baba yangu Musa 
Topbash (q.s): 

“Ufuatao ni wosia wangu kwa wanaokwenda 
hijjah: daima jitahidini kuwa na heshima. Shu- 
ghulika na ulimwengu wako wa ndani. Usipoteze 
muda wako kwa vitu visivyokuwa na faida. Jari- 
buni kufaidika na ishara za kimaanawi na kiroho 
zinazopatikana katika ardhi hizi takatifu. 

Ni dhahiri kuwa mtu akienda hijjah hali 
yake ya kiroho huimarika sana. Mara nyingi wale 
wanaotenda amali njema na kutoa sadaka wanato- 
kana na wale wanaokwenda kuhiji mara kwa mara. 
Kutokana na maajabu ya kiroho ya hijja, mtu 
huimarisha sifa mbalimbali kama vile ukarimu, 
huruma na upole. Mikono na nyoyo za watu hao 
huwa wazi; na hutoa sadaka kwa hiari katika 
Baraka walizopewa na Mwenyezi Mungu kwa ajili 
Yake Mwenyezi MunguP 

Kama ilivyoelezwa katika aya: 

“Kabisa hamtafikia wema mpaka mtoe kati- 
ka vile mnavyo vipenda. Na kitu chochote mna- 
cho kitoa basi hakika Mwenyezi Mungu anaki- 
jua.” (Al-i Imran, 3:92) hivyo, jambo muhimu ni: 

5. Kuyatoa sadaka matakwa yako kwa ajili 
ya radhi za Mwenyezi Mungu: 

Lengo halisi la kuchinja mnyama wakati 


o 


5. Topba^, Musa, Allah Dostunun Diinyasindan, tstanbul, 
1999, uk. 112. 

wakati wa hijjah ni kukumhuka jinsi Nahii Ihra- 
him (a.s) na mwanaye Ismail (a.s) walivyojisa- 
limisha mhele ya Mwenyezi Mungu, kufaidika 
na hekma ya Mwenyezi Mungu iliyo ndani ya 
kisa chao kuufanya moyo utambue ulazima wa 
kumuabudu Mwenyezi Mungu kwa usafi wa moyo 
na kwa kumcha. Kwa maneno mengine, unatakiwa 
kuwa katika hali kama ya wale wanaweza kuzivua 
roho zao kutoka katika miili yao ya kidunia na 
wale wanahisi kuwa hawana roho kabisa, kujisali- 
misha kikamilifu mbele ya Mwenyezi Mungu Mtu- 
kufu, na kuwa tayari kuunguzwa ndani ya upendo 
wa Mwenyezi Mungu Mtukufu. Mwenyezi Mungu 
Mtukufu anasema ndani ya Qur’an Tukufu: 

“Nyama zao hazimfikii Mwenyezi Mungu 
wala damu zao, lakini unamfikia uchamngu 
wenu...” (al-Hajj 22; 37) 

Hivyo, tunapochinja tunatakiwa kutafakari 
jinsi Ibrahimu (a.s) alivyomtoa sadaka mwanaye 
na mwanaye Ismail (a.s) akautoa kwa hiari kabisa 
uhai wake. Tunatakiwa kutafakari ni kwa kiwango 
gani tunaweza kuyatoa sadaka maisha yetu na mali 
zetu, na ni kwa kiwango gani tunaendana na sifa za 
waumini zdizotajwa katika aya hii isemayo: “Haki- 
ka Mwenyezi Mungu amenunua kwa Waumini 
nafsi zao na mali zao kwa kuwa wao watapata 
Pepo. (al-Tawba 9; 111) Ili tuweze kutoa dhabihu hizo 
kuna sharti tunalotakiwa kulitimiza: 

6. Kumpiga shetani na kuzipiga mawe naflEI 
si zetu: 

Kama tulivyoeleza hapo mwanzo, kumpiga 
mawe shetani kunaanza na kumpiga mawe Shet- 
ani aliye ndani mwetu. Kumpiga mawe shetani ni 
kukumbuka jinsi Nabii Ibrahimu (a.s), Ismail (a.s), 
na Hajar walivyompiga mawe shetani na kumfu- 
kuza kwa sababu alitaka kuyumbisha imani yao. 

Daima tunatakiwa kuzihoji na kuziuliza nafsi 
zetu ni kwa kiwango gani tunaweza kuzipiga 
mawe wasiwasi zetu, shaka zetu na makosa yetu; 
ni mafunzo mangapi tunaweza kuyapata kutoka 
katika ikhlasi na unyoofu wa Ibrahimu, Ismail na 
Hajar pindi walipompiga mawe shetani; na ni kwa 
kiwango gani misimamo yao inatuathiri kiroho. 

Hali na kiwango cha kiroho ambacho mja 
anatumaini kukifikia ni: 


7. Kuwa katika hali endelevu ya kumuom- 
ha na kumkumhuka Mwenyezi Mungu 
Mtukufu: 


Mwenyezi Mungu Mtukufu anasema ndani 
ya Qur’an: 





“...Na mtakapomiminika kutoka A’rafat 
mtajeni Mwenyezi Mungu penye Masha’ril 
Haram. Na mkumhukeni kama alivyo kuongoe- 
ni, japokuwa zamani mlikuwa miongoni mwa 
walio potea.” (al- Baqara 2; 198) 

“Na mkishatimiza ibada zenu basi mtajeni 
Mwenyezi Mungu kama mlivyokuwa mkiwataja 
baba zenu au mtajeni zaidi. Na wapo baadhi ya 
watu wanao sema: Mola wetu Mlezi, tupe duni- 
ani! Naye katika Akhera hana sehemu yoyote. ” 
(al-Baqara 2; 200) 

Hakika, talbiya!’, ambayo imeamriwa kurudi- 
warudiwa wakati wa hijjah, inatufundisha kuwa 
katika hali endelevu ya kufanya dua na kumtaja 
Mwenyezi Mungu. Mjumbe wa Mwenyezi Mungu 
(s.a.w) anasema: 

“Hakuna muumini asomaye talbiya halafu 
miti, miamba, ardhi na vinavyomzunguka vikaacha 
kushiriki katika talbiyah yake. Huendelea kushiriki 
(katika talbiya yake) hadi mwisho wa ulimwengu, 
kulia na kushoto.” (Tirmidhi, Hajj, 14/828) 

Talbiyah ni muhimu sana katika kutengeneza 
hali ya dhikri na maombi moyoni kiasi kwamba 
imeamriwa kusomwa na kufanywa kwa sauti ilh- 
ali matendo mengine ya ibada hufanywa kimya 
kimya. Kwa njia hii muumini hujishughulisha 
yeye na walio karibu naye katika kumdhukuru na 
kumuomba Mwenyezi Mungu Mtukufu. 

Mjumbe wa Mwenyezi Mungu (s.a.w) anas- 


6. 


“Labbaik Allahumma Labbaik Labbaika la sharika laka lah- 
baik inna’l hamda wa’l ni’mata laka wa’l mulk la sharika 
laka.” 

ema katika moja ya maneno yake: 

“Jibril alinijia na kuniamuru niwaamuru mas- 
wahaba wangu na watu walio pamoja nami kupa- 
za sauti zao katika talbiyah.” (Abu Dawud, Manasiq, 
26/1814) 

Katika maneno mengine, Mtukufli Mtume 
wetu (s.a.w) alitueleza jinsi ya kuongea ili kudumi- 
sha hali endeleve ya kumdhukuru na kumuomha 
Mwenyezi Mungu katika ardhi hizo takatifu: 

“Kuzunguka Ka’bah ni sawa na kufanya ibada 
swala isipokuwa unaweza kuongea wakati wa kui- 
zunguka Ka’bah. Kwa hiyo yeyote atakaezungumza 
wakati wa kuizunguka Ka’bah yampasa kuzung- 
umza kuhusu mambo mema.” (Tirmidhi, Hajj, 112) 

Kwa kufuata misingi ambayo nimeshaibaini- 
sha, tunaweza kutarajia kuflkia hatua ya: 

8. Nafsi zetu kuonja ladha ya msamaha, 
neema na thawabu kutoka kwa Mwe- 
nyezi Mungu: 

Mjumbe wa Mwenyezi Mungu (s.a.w) anas- 
ema. 


“Umrah hufuta dhambi zilizotangulia (baina 
yake na umra iliyopita). Na malipo ya Hij- 
jah iliyokubaliwa na Mwenyezi Mungu ni peponi.” 





(Bukhari, Umrah, 1) 

Tamaa ya kila muumini anayefika kwenye 
ardhi hizi tukufu inatakiwa iwe ni kutekeleza waji- 
bu wake kikamilifu na kustahili kuwa miongoni 
mwa wale wanaorudi nyumbani wakiwa hawana 
dhambi kabisa kama siku waliyozaliwa. Katika 
hili, Abu Hurayra (r.a) anasimulia kuwa Mtukufu 
Mtume (s.a.w) alisema: 


“Atakayezuru Nyumba hii ( Ka’bah) (kw nia 
ya kufanya ibada ya hijjah), na akawa hakuongea 
mambo machafu wala kufanya maovu, atarudi 
akiwa hana dhambi kama siku ya kwanza aliyoza- 
liwa na mama yake.” (Muslim, Hajj, 438) 

Habari hizi njema ni kwa wale wote wanao- 
fanya hijjah inayokubaliwa, au hijja iliyojaa wema 
na tunu kuanzia mwanzo mpaka mwisho. 

Kama ilivyosisitizwa katika baadhi ya maneno 
ya Mtukufu Mtume (s.a.w), dhambi zote, isipoku- 
wa zile za “kukiuka haki za binadamu” husame- 
hewa baada ya kutekeleza hijjah yenye kukub- 
aliwa. Mwenyezi Mungu Mtukufu ndiye Mmiliki 
wa msamaha, lakini haki za wanadamu zimeachwa 
kwa ajili ya akhera ili zishughulikiwe. 


Lakini mtu asielewe vibaya maana ya habari 
hizi njema kuhusu msamaha huo wa jumla; kwa 
sababu hatuna habari iwapo swala, funga na zaka 
ambazo hazikutekelezwa zinaweza kuwekwa chini 
ya orodha ya madhambi yatakayosamehewa. Muu- 

mini hana budi kujitahidi kutekeleza matendo 
hayo ya wajibu mpaka mwisho wa uhai wake. 
Kuna viwango viwili vya uwajibikaji wa muumini 
kwa kutotekeleza ibada zake: 

1. Kuhesabiwa kwa kutozitekeleza 

2. Na hata akitekeleza baada ya muda unao- 
takiwa, bado atawajibika kwa kutozitekeleza kwa 
wakati unaotakiwa. 

Hata kama Mwenyezi Mungu mtukufu aki- 
tusamehe kwa hilo la pili, bado tutawajibika kwa 
yale tuliyoshindwa kutimiza. Ndio maana yam- 
pasa mtu kuyatekeleza matendo yake ya wajibu 
hata baada ya muda wake kupita. Ama kuhusu 
Zaka, yatupasa pia kuhesabu mfumuko wa bei na 
kuongeza hesabu yake kwenye deni. Pamoja na 
hayo, ni lazima kuomba msamaha wa Mwenyezi 
Mungu kwa kutozitekeleza kwa wakati. 

Ndio maana wale wanaokwenda kuhiji hush- 
auriwa kulipa madeni yao, kama yapo, kuomba 
msamaha kwa zile haki zilizokiukwa na kutekeleza 
swala, funga na kutoa Zaka ambazo hawakuziti- 
miza haraka iwezekanavyo. Tunapotegemea msa- 
maha wa jumla unatokana na hijja, hatutakiwi 
kupuuza na kulegea katika kutekeleza wajibu wetu 
na kukiuka haki za wengine. Yatupasa kufanya 
kila tunaloweza na kama kuna matendo ya wajibu 
yaliyoachwa baada ya hapo, basi tunaweza kuomba 

msamaha kwa Mola wetu na kuomba huruma 
Yake. 

Alama ya hijja iliyokubaliwa ni pale hujaji 
anapodumisha usafi wa kiroho alioupata waka- 
ti wa hijja na kukaakwenye njia iliyonyooka 
baada ya hijja yake. Muumini hatakiwi kuon- 
esha udhaifu katika kutekeleza majukumu yake 
kwa kutegemea eti atasamehewa kutokana na 
hijja yake. Hatakiwi kusahau kuwa ulimwengu 
huu ni mahali pa mitihani na majaribio. Kama 
ilivyoelezwa katika mojawapo ya maneno ya Mtu- 
kufu Mtume (s.a.w), kuna watu ambao hutenda 
amali za watu wa Peponi ikabaki hatua moja kati 
yake na Pepo, kisha akafanya matendo ya watu wa 
Motoni akaingia motoni.^ Kwa bahati mbaya histo- 
ria imejaa mifano ya watu hao wanaoteleza. Vivyo 
hivyo, muumini anatakiwa kuishi baina ya hali ya 
matumaini na wasiwasi na kuitumia aya isemayo 
“Na muabudu Mola wako Mlezi mpaka ikufikie 
Yakini.” (al-Hijr 15:99) kama kanuni ya maisha yake. 


Hijjah inayotekelezwa kikamilifu au Hajj al- 
Mabrur, sio tu huleta habari njema kwenye mai- 
sha ya hujaji kuhusu msamaha wa jumla bali pia 




7. 


Tazama: Bukhari, Qadar, 1 

humpa sifa na tabia adhimu kama vile utambuzi 
wa kuwa na hisa ya kuwajibika, kusamehe, kuu- 
weka mwili na moyo katika hali ya usafi muda 
wote, undugu wa Kiislamu, kutambua ukweli wa 
uchamungu ndiyo kipimo pekee cha ubora katika 
Uislamu, hisia ya kuchuma pato la halali, kumtege- 
mea Mwenyezi Mungu, kujisalimisha kwake na 
usafi wa moyo (iklas). Haya ni baadhi ya malipo 
na manufaa ya hijja katika maisha haya na kesho 
Akhera. 

Malipo na manufaa makubwa kabisa ya hijja 
ni kuwa, kwanza, hutufanya tupate radhi za Mwe- 
nyezi Mungu Mtukufli. Vile vile huongeza upendo 
baina ya waumini. 

Hijja hufanyika katika mazingira matukufu 
na adhimu kabisa ambayo rehma za Allah zisizo- 
kuwa na kikomo hujionesha, na waumini, ambao 
hupata msamaha kwa rehma hiyo ya Mwenyezi 
Mungu huungana pamoja katika msisimko wa 
imani. Waumini wengi kutoka nchi mbalimbali, 
wanaotoka katika mazingira, rangi, lugha, desturi 
na mitindo tofauti ya maisha, huonesha mandhari 
ya ajabu ya umoja kuizunguka Kaabah. Upendo 
na hisia za wema na undugu huwafanya waumini 
wasahau tofauti za kimwili na za kijamaa baina 
yao. Hisia hizo huwageuza waumini kuwa moyo 
mmoja wenye mapigo. 

- 






Foreword 


Waumini hujionea uzuri wa undugu katika 
amani na utulivu wa umoja ulio ndani ya nyoyo 
zao. 

Hivyo, hijja sio tu kwamha ni moja ya nguzo 
za Uislamu, hali pia ni kitu kinachoimarisha 
vipengele vya kijamii na kisiasa vya dini hii tukufu. 
Hijja husimama mbele yetu kama mnara mkubwa 
wa tabia ya umoja wa Kiislamu duniani. 









‘H*. 













KUZURU MADINA 


Sehemu aliyopumzika Mjumbe wa Mwenyezi 
Mungu mjini Madina, ambayo mahujaji huitem- 
belea ima kabla au baada ya hija, kiroho ni seh- 
emu muhimu sana kwa waumini. Huko, nyoyo 
za waumini huhisi upendo wa Mwenyezi Mungu. 
Ndio maana tunapotembea na kuvuta hewa ya 
Madina, tunatakiwa kukumbuka na kutafak- 
ari kuhusu matendo na hewa aliyovuta Mjumbe 
wa Mwenyezi Mungu. Tunapolitembelea kaburi 
lake, tunataraji kujawa na hali yake ya kiroho 
na hatutakiwi kusahau kuwa mahali hapo ndiyo 
mapumziko ya mwisho ya kito chenye thamani 
zaidi ulimwenguni. Yatupasa kuonyesha heshima 
kubwa na msisimko mkubwa wa kuwa miongoni 
mwa umma wake. 

Mjumbe wa Mwenyezi Mungu (s.a.w) alisema 
kuwa: 


‘...eneo lililopo bainaya vilima viwili vya Madi- 




Hijjah Mabrur Na Umrah 


na nimelitangaza kuwa eneo takatifu kama Ibrahim 
(a.s) alivyoitangaza Makkah kuwa eneo takatifu na 
kuiombea...” (Bukhari, Fada’il al-Madina, 6; Muslim, Hajj, 
462) 

Tunatakiwa tumpende Mtume sana kuliko 
nafsi zetu, mali zetu, kuliko watoto wetu na hata 
kuliko chochote kile tulichonacho; kwa sababu 
ni mtu pekee ambaye Mwenyezi Mungu Mtu- 
kufu amemsifu kwa cheo cha “Habibi au kipenzi 
changu” na akawaamrisha waumini wampende. 
Katika muktadha huu, Qadi lyad (a.r) alitafsiri aya 
ifuatayo: 

“Sema:Ikiwa baba zenu na wenenu na 
ndugu zenu na wake zenu na jamaa zenu na 
mali mlizozichuma na biashara mnazoogo- 
pa kuharibika na majumba mnayoyapenda ni 
vipenzi zaidi kwenu kuliko Mwenyezi Mungu 
na Mtume wake na jihadi katika njia yake basi 
ngojeeni Mwenyezi Mungu alete amri yake na 
Mwenyezi Mungu hawaongoi watu wapotofu.” 
(al-Tawba 9: 24) kama ifuatavyo: 

“Mwenyezi Mungu ameuamrisha ummah wa 
Mtume Muhammad kumpenda yeye mwenyewe 
pamoja na mjumbe Wake.” 

Upendo wa kitu husambaa na kuathiriwa 
na kila kitu kinachohusiana nacho. Kwa mfano, 
kinachoufanya mlima wa Uhud kuwa tofauti na 





Kuzuru Madina «'«awtssBr. 


upendwe zaidi kuliko milima mingine duniani 
ni kwa sababu Mtukufu Mtume (s.a.w) aliupa 
upendo maalumu. Ndiyo maana mtu anapokuja 
Madina anatakiwa autazame Mlima Uhud kwa 
upendo. Mjumbe wa Mwenyezi Mungu (s.a.w) 
alisema kuwa: “Uhud inatupenda nasi lazima tun- 
aipenda pia.” (Bukhari, Jihad, 71) 

Kilichoufanya mji wa Madina kupendwa zaidi 
na waumini, japokuwa kabla ya hijra ulikuwa uki- 
julikana kama Yathrib, ni kutokana na uhusiano 
wake na Mtukufu Mtume (s.a.w) na kumbukum- 
bu zake muhimu zinazopatikana huko. Waumini 
wanaupenda sana mji huu kwa sababu unawa- 
kumbusha kuhusu Mjumbe wa Mwenyezi Mungu 
(s.a.w) kila jina lake linapotajwa. 

Vile vile ukimpenda Mwenyezi Mungu ni laz- 
ima umpende pia Mtume wake na kumtii. Ndiyo 
maana Mwenyezi Mungu Mtukufu anatuamrisha 
katika Kitabu Chake Kitukufu: 

“Sema (ewe Muhammad!): ikiwa nyinyi 
mnampenda Mwenyezi Mungu basi nifuateni 
mimi Mwenyezi Mungu atakupendeni... ” (Al-I 
Imran 3; 31) 

Kufanya juhudi za kumfliata na kumpenda 
Mjumbe wa Mwenyezi Mungu (s.a.w) hutupatia 
heshima ya kuwa miongoni mwa waja wanao- 
pendwa na Mwenyezi Mungu Mtukufu. Maswaha- 

ba wa Mtume (s.a.w) walimsikiliza sana ili wapate 
kuwa karibu na ukweli wake na kunufaika na hali 
yake ya kimaanawi na ya kiroho. Kwa sababu hiyo, 
wakapata Baraka zisizokuwa na kikomo kutoka 
kwa Mwenyezi Mungu Mtukufu. Ndiyo maana tiba 
mujarabu ya maradhi ya nyoyo zetu zilizoghafilika 
ni kumpenda Mjumbe wa Mwenyezi Mungu na 
“kumtii na kuzifuata sunnah zake.” 

Hakuna kinachotakiwa kutangulizwa mbele 
ya upendo wa Mjumbe wa Mwenyezi Mungu 
(s.a.w). Si nyumba, familia zetu, watoto wetu, kazi 
zetu wala majukumu yetu! 

Mjumbe wa Mwenyezi Mungu (s.a.w) alitu- 
mia maisha yake yote kuwapenda wafuasi wake, 
akiwalilia kwa kusema: “ummah wangu, ummah 
wangu”. Aliwalinda kama mama anavyowalinda 
wanawe. Siku moja Mtukufu Mtume (s.a.w) ali- 
waambia maswahaba zake: 

“Angalieni! Mimi ni mlizi wenu kipindi cha 
uhai wangu na baada ya uhai wangu, nitaendelea 
kusema nikiwa kaburini “ummah wangu , ummah 
wangu ...” mpaka itakapopulizwa baragumu la 
kwanza la siku ya hukumu...” (Ali al-Muttaqi, Kanzu’l 
Ummal, juz. 14, uk. 414) 

Mtukufu Mtume (s.a.w) alienda kwa Mola 
wake akirudia maneno haya “ummah wangu, 
ummah wangu ...” Wakati akivuta pumzi yake 

ya mwisho, alikuwa akieleza upendo, huruma na 
upole aliokuwa nao kwetu akisema: 

“Nitawasubiri kwenye bwawa langu la 
Kawthar.. 

Kwa mukhtasari, kama ilivyoelezewa katika 
Qur’an Tukufu: 

“Hakika amekwisha kujieni Mtume kutoka- 
na na nyinyi wenyewe: yanamhuzunisha yanayo- 
kutaabisheni, anakuhangaikieni sana, kwa wau- 
mini ni mpole na mwenye huruma.” (Al-Tawha 
9; 128) Mjumhe wa Mwenyezi Mungu (s.a.w) 
alitufikiria sisi katika kilio chake, kicheko chake, 
huzuni na furaha yake, na katika ihada zake na 
maomhi yake. Hata katika nyakati maalumu kama 
vile safari ya Miraj hakutusahau na alituhangaikia 
pia... 

Alikuwa bahari kubwa ya rehma kiasi kwam- 
ba, kwa sababu yake, Mwenyezi Mungu hakuwa- 
teremshia majanga na masaibu watu wa Makkah 
hata walipomfanyia uonevu, kumkandamiza kum- 
kana na kumuasi. Ni kwa sababu Mtume alikuwa 
akiishi miongoni mwao ndio maana waliachwa. 
Mwenyezi Mungu Mtukufu amelielezea hili kama 
ifuatavyo: 

“Na Mwenyezi Mungu hakuwa wa kuwaad- 
hibu nawe umo pamoja nao. ” (al-Anfal 8:33) 

Lakini hali ilibadilika baada ya Mtukufu 
Mtume (s.a.wikie) kuhama kutoka Makkah kwen- 
da Madina. Majanga kutoka mbinguni yakaanza 
kutumwa kwa makafiri wa Makkah. Milipuko ya 
ukame na njaa ikatokea. Watu wa Makkah walipo- 
angalia angani walihisi kizunguzungu kwa njaa 
kali. 


Mwenyezi Mungu Mtukufu hatawaadhibu 
wale waliobeba upendo wa Mtume wake (s.a.w) 
ndani ya nyoyo zao. Mwenyezi Mungu atawezaje 
kuwaadhibu wale wote wanaompenda Mtume na 
kufuata sunnah zake katika maisha yao yote hali 
ya kuwa hakuwaadhibu makafiri kipindi wali- 
chokuwa wakiishi na Mtume Wake? Kwa upande 
mwingine, wale wasiokuwa na jua hili la uongofu 
ndani ya nyoyo zao hawataweza kuepuka adhabu 
ya Mwenyezi Mungu. 


Kulipa upendo wake kwa kumpenda ni juku- 
mu la awali kabisa kwa wale ambao wamepewa 
heshima ya kuwa katika umma wa sultani huyu wa 
mitume (s.a.w), ambaye daima aliwaweka waumi- 
ni ndani ya maneno yake na ndani ya moyo wake. 



Lakini kumpenda Mtukufu Mtume (s.a.w) 
haina maana ya kusema tu au kufikiria kuwa 
yuko moyoni mwake. Bali kutoknana na kanuni 
isemayo “wale wanampenda mtu huiga kile kina- 
chopendwa na mpendwa wao na daima hum- 

kumbuka,” wale wanaompenda Mtukufu Mtume 
(s.a.w) wanatakiwa kuakisi na kuonesha Sunnah 
zake katika kila kipengele cha maisha yao. Waumi- 
ni pia wanatakiwa kumuombea Baraka na rehma 
Mtukufu Mtume (s.a.w) na kumtolea salamu. 

Kwa mujibu wa Imam Malik (a.r), kwa kuwa 
Mtukufu Mtume (s.a.w) alikuwa na daraja ya juu 
kabisa mbele ya Mwenyezi Mungu, mahali lilipo 
kaburi lake mjini Madina linatakiwa kuchukuliwa 
kuwa eneo takatifu zaidi kuliko eneo ilipo Kaa- 
bah; kwa sababu ulimwengu wote uliumbwa kwa 
sababu ya upendo na kwa ajili ya Mtukufu Mtume 
(s.a.w). 

Vile vile Mjumbe wa Mwenyezi Mungu 
(s.a.w), katika mojawapo ya maneno yake, alisema: 

“Atakaenitembelea baada ya mauti yangu 
ni kama amenitembelea wakati wa uhai wangu.” 
(Daraqutni, Sunan, II, 278) 

Ni muhimu sana kuzingatia suala la adabu na 
heshima pindi tunapolitembelea kaburi la Mtu- 
kufu Mtume (s.a.w), adabu ndio kitu cha kwanza 
kabisa kinachomfanya muumini kufaidika na hali 
ya kiroho ya maeneo hayo matukufu. 

Siku moja wakati Imam Malik (a.r) alikuwa 
kwenye mimbari, Abu Jafar Mansur, khalifa wa 
wakati huo, aliingia msikitini. Alimuuliza mas- 
wali Imam na mazungumzo ya kisomi baina yao 
yakaanzia hapo. 

Lakini wakati Abu Jafar Mansur alipoingia 
sana kwenye mazungumzo hayo na kuanza kuinua 
sauti yake, Imam Malik alimuonya akimwambia: 

“Ewe khalifa! Ishushe sauti yako, kwa saba- 
bu Mwenyezi Mungu aliwaonya hata waliokuwa 
wema zaidi yako. ” 

Khalifa aliuliza: 

“Ewe Imam! Ninapoomba nielekee kwenye 
Ka’bah au kwa Mjumbe wa Mwenyezi Mungu 
(s.a.w)?” Imam akajibu: 

“Kwa nini uweke uso wako mbali naye? Yeye 
ndiye wasiilah wako na baba yenu Adam (a.s) 
kwa Mwenyezi Mungu Mtukufu mpaka siku 
ya mwisho. Kinyume chake inatakiwa umuele- 
kee Mtume (s.a.w) na kumuombea ili Mwenyezi 
Mungu Mtukufu amfanye kuwa muombezi wako.”® 

Baadhi ya watu hujifanya vipofu wa kuto- 
liona jambo hili na hawawaruhusu mahujaji kue- 
lekea upande wa kaburi la Mjumbe wa Mwe- 
nyezi Mungu (s.a.w). Wanasema “mtolee salamu 
Mtume (s.a.w) na uelekee upande wa Kabah;” 
ilhali Mjumbe wa Mwenyezi Mungu (s.a.w) yu hai. 
Kama ambavyo wale waliokufa kishahidi wakiu- 
tetea Uislamu wanaendelea kuwa hai, hali ni hiyo 





8. Tazama: Qadi lyad, Shifa-i Sharif, Beirut, 1404, juz. II, uk. 

hiyo kwa mitume na hususani Mtume Muhammad 
(s.a.w) ambaye ana daraja kubwa kuliko masha- 
hidi, wanaendelea kuwa hai japo kuwa miili yao 
imekufa. 

Abida al-Salmani alikuwa ni miongo mwa 
wanazuoni na wasomi wakubwa wa kizazi cha 
baada ya maswahaba. Alisilimu miaka miwili 
kabla ya kifo cha Mjumbe wa Mwenyezi Mungu 
(s.a.w). Lakini hakupata heshima ya kukutana 
naye. Maneno yafuatayo kutoka kwa Abida yanat- 
hibitisha upendo wa waumini wa mwanzo kwa 
Mtukufu Mtume (s.a.w): 

“Kupata nywele moja tu ya Mtume (s.a.w) 
kwangu mie ni fahari kubwa kuliko kuwa na hazi- 
na zote za dunia hii.” (Ahmad, III, 256) 

Mwanazuoni maarufu wa Kiislamu Dhahabi 
alipoyasikia maneno ya Abida kuhusu upendo 
wake kwa Mtume (s.a.w), alielezea hisia zake kama 
ifuatavyo: 

“Maneno ya Abida yanaelezea thamani ya 
nywele moja ya Mtume kuwa kubwa kuliko dha- 
habu na fedha za ulimwengu huu, ni uthibitisho 
mkubwa wa upendo aliokuwa nao kwa Mtume 
(s.a.w). Kama mwanazuoni huyu anasema hayo 
miaka hamsini tu baada ya kifo cha Mtume, je sisi 
tutasema nini baada ya miaka mia saba baada ya 
kifo chake, kama tumepata japo unywele wake, ^ 

au kamba ya kiatu chake, au chombo alichotumia 
kunywea maji? 

Je ungemwona tajiri kama mfujaji mali kama 
atatumia mali yake kupata chombo kama hicho? 

Hapana, hapana! Usisite kutumia mali zako 
zote ili kwenda kuutembelea msikiti wake wenye 
baraka tele, alioujenga kwa mikono yake mwe- 
nyewe, na kupata fursa ya kumtolea salamu nyum- 
bani kwake. 


Ukifika Madina, utazame kwa upendo mlima 
Uhud; kwa sababu Mtukufu Mtume (s.a.w) ali- 
upenda sana. Mara kwa mara tembelea msikiti 
wake na mahali alipopenda kukaa na jaribu kuuli- 
sha moyo wako kwa hali ya kiroho inayopatikana 
hapo, kwa sababu hauwezi kuwa muumini kamili 
bila kumpenda Mjumbe wa Mwenyezi Mungu 
(s.a.w) zaidi ya unavyojipenda mwenyewe, watoto 
wako, mali zako, na kuliko unavyowapenda watu 
WOte wa ulimwengu...” (Dhahabi, Siyar A’lam al-Nubala, 
IV, 42-43) 



Zama za dola ya Uthmaniya, ambazo ni zama 
muhimu sana katika historia ya Uislamu baada ya 
zama za maswahaba na warithi wao, zhishuhudia 
jamii iliyojaa upendo mkubwa kwa Mjumbe wa 
Mwenyezi Mungu (s.a.w). Hili lilikuwa dhahiri 
kwa kha raia wa jamii ya Kiuthmaniya kuanzia 
kwa Sultani hadi kwa wachunga kondoo. 

Kwa mfano, kama ilivyo siku hizi, kila lina- 
potajwa jina la Mtukufu Mtume (s.a.w), waumini 
walikuwa wakimtakia rehma na kuweka mikono 
yao vifuani mwao kama ishara ya heshima kwake. 
Washairi waliandika mashairi waliyoyaita mawlid 
kuyasifu maisha ya Mtukufu Mtume (s.a.w). 

Inaposomwa sehemu ya mashairi haya kuhu- 
su kuzaliwa kwake, watu walikuwa wakisimama 
kuonyesha heshima zao kwa Mtume. Hii ilikuwa 
kama desturi miongoni mwa Wauthmaniya kuon- 
yesha upendo wao kwa Mtukufu Mtume (s.a.w). 
Masultan wote wa Kithmaniya wanapoletewa 
harua kutoka Madina walikuwa wakitawadha 
kwanza, wakaihusu harua hiyo na kuifuta machoni 
mwao. Baada ya kufanya hivyo ndipo huisoma 
harua hiyo huku wakiwa wamesimama. 

Wakati wa marekehisho ya msikiti wa Mtume 
huko Madina, wafanyakazi wa Kiuthmaniya wali- 
kuwa makini sana kuhakikisha wanakuwa na 
wudhu na kusoma bismillah (kwa jina la Mwenyezi 
Mungu, Mwingi wa rehma Mwenye kurehemu) 
kila wanapoweka jiwe au tofali kwenye jengo hilo. 
Walikuwa wakifunga vipande vya nguo kuzungu- 
ka nyundo zao wasimsumhue Mjumhe wa Mwe- 
nyezi Mungu. Hizi na nyinginezo ni mojawapo ya 
adahu za Kiislamu walizokuwa wakizionesha na 
kuzidhihirisha. 

Katika kipindi hiki, Wauthmaniya walikuwa 
wakituma msafara uliojulikana kama “surre alayt’^ 
kwenye mijihii mitukufu. Msafara huo unapofika 
Madina, ulikuwa hauingii mjini. Walikuwa waki- 
weka kambi sehemu iliyo karibu na mji kwa usiku 
mmoja na kujiandaa kimaanawi na kiroho kwa 
ajili ya kuingia katika mji huo. Baada ya maandal- 
izi hayo ndipo wanapoingia na kufanya ibada zao. 
Wanaporejea nyumbani walikuwa wakichukua 
udongo wa Madina na kwenda nao kama sehemu 
ya tabarruk. 

Tukizichunguza kwa makini picha za masul- 
tani wa Kiuthmaniya, tunaweza kuona kipande 
cha nyoya juu ya kofia zao. Kuna mtu yeyote ali- 
yekuwa anajua kwamba manyoya haya yalikuwa 
yanawakilisha ufagio? kwa njia hii masultani wa 
Kiuthmaniya walikuwa wanaelezea kuwa wao ni 
watumishi wa ardhi hizo tukufu. Pia walikuwa 
wakiwalipa mshahara vibarua ambao hufagia seh- 
emu hizi tukufu katika pesa yao wenyewe. 

Kuziweka kwa muda mrefu nywele za Mtume 
(s.a.w) na ndevu zake katika baadhi ya misikiti na 

9. Siirre alayi: ni pesa, dhahabu na zawadi mbalimbali 
ziliokuwa zikitumwa na msafara maaiumu kutoka kwa 
Masuitani wa Kiuthmaniya iii zigawiwe kwa watu wa 
Makka na Madina katika mwezi wa Rajab (Tazama: Miinir 
Ataiar, Siirre-i Hiimayun ve Siirre Aiayiari, Diyanet i^ieri 
Ba^kaniigi yaymiari, Ankara, 1991,uk. 2) 

kuzifunga katika kitambaa kizuri imekuwa ishara 
ya upendo wa waumini kwa Mtume. 

Heshima waliyoionesha Wauthmaniya kwa 
ajili ya maeneo hayo matakatifu ilikuwa ikianzia 
ndani ya mji mkuu wa utawala huo. Kwa mfano, 
watu wa Istanbul wanapokwenda hijjah kutokea 
upande wa Ulaya wa mji huo, sehemu ya kwanza 
wanayopita katikaupande wa Asia walipaita Haram 
(eneo takatifu). Kwa njia hii walikuwa wakiandaa 
mazingira ya kiroho ya kuingia katfka Haramain 
al-Sharifain (miji miwili mitakatifu ya Makkah na 
Madina) mwanzoni kabisa mwa safari yao. Kisha 
walikuwa hawaruhusu utovu wowote wa adabu au 
mghafala katika safari yao yote. 

Katika muktadha huu, tukio la mwaka 1678 la 
safari ya hijja iliyofanywa na mshairi wa Kiutha- 
maniya Naabi akiwa pamoja na wafanyakazi wa 
serfkali ya Kfuthmaniya, ni tukio muhimu sana na 
la mfano: 

Katika safari yake Naabi alimwona afisa 
mmoja wa Kiuthmaniya akiwa amelala chini na 
kunyoosha mguu wake kuelekea Madina. Naabi 
aliumizwa sana na tukio hilo kfasi kwamba alianza 
kuandika shairi lake maarufu la kumsifu Mtukufu 
Mtume (s.a.w). 

Msafara ulipokaribia Madina karibu na muda 
wa swala ya alfajiri, Naabi alilisikia shairi lake liki- 

somwa kutoka katika minara ya msikiti wa Mtume 
mjini Madina: 

Sakm terk-i edebden kuy-i mahbub-i Hudadir 
bu; Nazargdh-i ildhidir, makdm-i Mustafddir bu!.. 

“Chunga adabu zako katika eneo hili ambalo 
hutazamwa na Mwenyezi Mungu na mji wa kipenzi 
cha Mwenyezi Mungu, Mtume Mustafa.” 

Murddt-i edeb §artiyla gir Ndbi bu dergdha, 
Metdf-i kudsiydndir, busegdh-i enbiyddir bu!.. 

“Ee Naabi! Ingia mahali hapa kwa kuchunga 
adabu zako. Hili ni eneo lenye Baraka ambalo 
malaika hulizunguka na huzibusu nguzo za mila- 
ngo yake.” 

Naabi aliyeshangazwa na kilichotokea, kwa 
haraka sana akamwendea Muadhini: 

“Ni vipi na ni kwa nani umejifunza shairi 
hili?” Muadhini: 

“Usiku wa leo nimemwona Mjumbe wa Mwe- 
nyezi Mungu ndotoni. Akaniambia: 

“Mshairi aitwaye Naabi kutoka katika ummah 
wangu atakuja kunitembelea. mshahiri huyu ana- 
nipenda sana, kwa sababu ya upendo wake, some- 
ni shairi lake katika minara ya msikiti wangu.” Kwa 
hiyo nimetekeleza agizo la Mtume (s.a.w).” 

Naabi akaanza kusema kwa kigugumizi: 

“Mjumbe wa Mwenyezi Mungu (s.a.w) ame- 
nichukulia kama mmoja katika ummah wake. Jua 
la ulimwengu wa watu na majini limenikubali 
katika ummah wake...” 


Kwa hiyo jambo la muhimu wakati wa hijjah 
ni kuwa na hisia adhimu kama hizo wakati wa 
kumtembelea Mjumbe wa Mwenyezi Mungu na 
kuizunguka Ka’bah. 

Kama ilivyo kwa matendo mengine ya ibada, 
kuitekeleza hijjah katika namna itakayokubaliwa 
na Mwenyezi Mungu Mtukufu kunategemea uka- 
milifu wa imani na utambuzi wa kiroho. Tukiweza 
kuifanya hijjah yetu kuwa hijjah yenye kukuba- 
lika itakuwa ni njia ya kupata radhi za Mwenyezi 
Mungu na kutakaswa dhambi zetu. Kwa maneno 
mengine, matokeo tarajiwa ya ibada hufikiwa tu 
kwa kuyatekeleza kwa kiwango cha juu kabisa 
chenye kumridhisha Mwenyezi Mungu Mtukufu. 

Katika hili, maneno yafuatayo ya Shibli (q.s) 
kwa bwana mmoja aliekwenda kuhijji ni yenye 
kutuvuta kuangalia kipengele cha kiroho katika 
hijja na ni ushauri wenye thamani sana na pia ni 
onyo kwa wale wanaokwenda kuhijji: 

“Unapokusudia kwenda kuhiji, kama hauku- 
tubu dhambi zako zote na kurejea katika njia iliyo- 
nyooka, basi utakuwa huna nia ya kwenda kuhijji. 

Unapovua nguo zako za kawaida na kuvaa 
ihram, kama usipovua vyote visivyo na umuhimu, 
utakuwa bado hujavua nguo. 

Unapochukua udhu, kama hukusafisha uchafu 
wa kiroho na maradhi yote ndani ya moyo, utaku- 
wa hujachukua udhu. 

Unapoingia katika msikiti wa Makkah, kama 
hukuahidi kuacha mambo yote ya haramu yanayo- 
kutenganisha na Mwenyezi Mungu, utakuwa 
hujaingia msikitini. 

Unapochinja, kama hukuyachinja matamanio 
na tamaa zako kwa ajili ya Mwenyezi Mungu, basi 
utakuwa hujatoa dhabihu. 

Unapompiga mawe shetani, kama hukuupiga 
mawe ujinga na wasiwasi uliojificha ndani yako na 
kama hukupata utambuzi ndani ya moyo wako, basi 
tambua kuwa utakuwa hujampiga mawe shetani. 

Ulipofanya safari hiyo, je Baraka za Mwenyezi 
Mungu zimeongezeka ndani mwako na je, moyo 
wako umejazwa amani na furaha? Kwa sababu 
katika maneno ya Mtume imeelezwa kuwa: 


“Mahujaji ni wageni wa Mwenyezi MUungu 
Mtukufu. Ni lazima kwa mwenyeji kuwakirimu 
wageni wake.” Kama hujazitambua dhabihu hizi, 
ni dhahiri kuwa utakuwa hujaenda kutembelea 
sehemu hizi tukufu.. 





10 Tazama: Ibn Arabi, Al-Futuhat al-Makkiyyah, mhariri ni 

Alichojaribukukielezea Shibli (q.s) ni jukumu 
la kufuata agizo la Mwenyezi Mungu: 

“Timizeni Hija na Umra kwa ajili ya Mwe- 
nyezi Mungu...” (Al-Baqara 2: 196) 

Jamala za ardhi hizi tukufu na maadili ya 
waumini wema ambao wanaoishi kwa mujibu wa 
jamala hizo ndizo zawadi zenye thamani zaidi 
ambazo mahujjaji wanaweza kurudi nazo nyum- 
bani. 


Sfku moja kiongozi mmoja wa kidini nchi- 
ni Pakistani Muhammad Iqbal aliwatembelea 
mahujaji waliokuwa wamerudi kutoka Madina na 
kuwauliza maswali yafuatayo: 

“Mmeutembelea mji wa Madina. Je mmejaza 
nyoyo zenu kwa zawadi gani za kiroho kutoka kati- 
ka soko la Madina? Muda mchache tu kofia, tasbi- 
hi, namiswala mliyoileta vitachakaa na kutoweka. 
Je mme kuja na zawadi yoyote ya kiroho kutoka 
Madina ambayo haiwezi kuchakaa na kutoweka? 


Je unyenyekevu na uaminifu wa Abu Bakr 
(r.a), udilifu wa Umar (r.a), staha na ukarimu wa 
Uthman (r.a), na maarifa na ushujaa wa Ali (r.a) ni 
miongoni mwa zawadi mlizokuja nazo? Mtaweza 
kuupa furaha na saadah ulimwengu wa Kiislamu 
unaokabiliwa na matatizo?” 





Osman Kahya, Cairo, 1986, X, 133-38 






Hijjah Mabrur Na Umrah 


Mwenyezi Mungu Mtukufu atujaalie nuru na 
utambuzi kamili wa kimaanawi wa kuzitambua 
ardhi hizi tukufu! Atupatie Baraka ya kufanya 
ibada ya hijja kwa utambuzi, hisia na ulani wa 
moyo! Azikubali na azifanye ibada zetu kutokuwa 
na kasoro, zile ambazo tulizotekeleza na zile tun- 
azotarajia kuzitekeleza. Azifanye kuwa zenye kue- 
ndana na misingi hii! 

Amin! 





